sagorsarker/bangla-wikipedia huggingface dataset:
লিসা রে

লিসা রানী রে (জন্ম: ৪ঠা এপ্রিল ১৯৭২) হলেন একজন ভারতীয় এবং কানাডীয় অভিনেত্রী, লেখিকা, কলাম লেখিকা, মডেল, সমাজসেবী, টেলিভিশন এবং নাট্য ব্যক্তিত্ব। ১৯৯০-এর দশকের গোড়ার দিকে লিসা তাঁর মডেলিং জীবন শুরু করেছিলেন, অতঃপর তিনি বোম্বে ডাইং এবং ল্যাকমের মতো শীর্ষস্থানীয় ভারতীয় প্রতিষ্ঠানের পণ্যের একজন মডেল হিসেবে কাজ করেছেন। এর পাশাপাশি, তিনি ১৯৯৬ সালে মুক্তিপ্রাপ্ত "নেতাজী" নামক একটি তামিল ছবিতে অভিনয়ের মধ্য দিয়ে অভিনয় জগতে পদার্পণ করেছিলেন। তিনি ২০০১ সালে মুক্তিপ্রাপ্ত, একটু অন্যরকম স্বাদের রোমাঞ্চকর প্রেমমূলক চলচ্চিত্র "কসুর"-এ অভিনয় মধ্য দিয়ে হিন্দি চলচ্চিত্র জগতে অভিষেক করেছিলেন। তাঁর অভিনয় জীবনে লিসা সমস্যা ভিত্তিক কাহিনী বর্ণনার দিকে রুচি দেখিয়েছেন, যার মধ্যে ২০০৫ সালে একাডেমি পুরস্কার মনোনীত কানাডীয় চলচ্চিত্র "ওয়াটার" এবং পুরস্কার প্রাপ্ত দক্ষিণ আফ্রিকার চলচ্চিত্র "দ্য ওয়ার্ল্ড আনসীন" অন্যতম, যাকে একজন পর্যালোচক "বিগত বছরের সেরা ধারণার মধ্যে একটি" হিসেবে উল্লেখ করেছিলেন।
২০১১ সালে, লিসা ডিসকভারি চ্যানেল ভারতের ভ্রমণ বিষয়ক একটি জনপ্রিয় অনুষ্ঠানের উপস্থাপনার দায়িত্ব পালন করেছিলেন। এর পাশাপাশি তিনি ফুড নেটওয়ার্কের সর্বোচ্চ মান প্রাপ্ত অনুষ্ঠান "টপ শেফ কানাডা"-র উপস্থাপনা করার পাশাপাশি বিচারকের দায়িত্ব পালন করেছেন।
২০১৬ সালে, লিসা কাব্যের প্রতি উৎসর্গীকৃত একটি ইনস্টাগ্রাম অ্যাকাউন্ট খুলেছিলেন। ২০১৮ সালের মার্চ মাসে, লিসা "কানাডা রিডসের" ২০১৯ সংস্করণে প্যানেলস্ট হিসাবে অংশ নিয়েছিলেন, যেখানে তিনি ডেভিড চারিয়ান্ডির পুরস্কার প্রাপ্ত দ্বিতীয় উপন্যাস, "ব্রাদার"-এ কাজ করেছিলেন।
২০১৯ সালের মে মাসে, রায়ের প্রথম বই, "ক্লোজ টু দ্য বোন" হার্পারকলিন্স ইন্ডিয়া থেকে প্রকাশিত হয়েছিল। ২০১৯ সালের অক্টোবর মাসে, লিসা তাঁর প্রকাশক হার্পার কলিন্সের সাথে আরও তিনটি বই লেখার জন্য একটি চুক্তি স্বাক্ষর করেছিলেন। 
২০২০ সালে, লিসাকে উচ্চ প্রত্যাশিত মিউজিকাল "৯৯ সং"-এ দেখা যাবার কথা, যেটি এ আর রহমান দ্বারা রচিত ও প্রযোজিত। তিনি অ্যামাজন প্রাইম ভিডিও-এর ওয়েব সিরিজ "ফোর মোর শট প্লিজ!-"এর ২য় আসরেও অভিনয় করছেন।
২০০৯ সালে, লিসা মজ্জাকোষার্বুদ (যা রক্তের ক্যান্সারের এক অসাধ্য রূপ)-এ আক্রান্ত হয়েছিলেন। তিনি ক্যান্সারে আক্রান্ত থাকার অভিজ্ঞতা সম্পর্কে ব্লগ "ইয়েলো ডায়রিস" লেখা শুরু করেছিলেন। তাঁর লেখা এবং কলামগুলো তখন থেকে নিয়মিতভাবে একাধিক বড় বড় প্রকাশনা প্রকাশ করে আসছিল। লিসা মাতৃকোষ পরিবর্তন চিকিৎসার (স্টেম সেল ট্রান্স্প্লান্ট থেরাপি) পর সম্পূর্ণ সুস্থ হয়ে ওঠেন এবং এরপর তিনি বেশ কয়েকটি সফল অর্থ সংগ্রহকারী এবং ক্যান্সারের সচেতনতামূলক প্রচারে অংশ নিয়েছেন।
লিসা রায় ১৯৭২ সালের ৪ঠা এপ্রিল তারিখে কানাডার অন্টারিওর টরন্টোর এক বাঙালি বাবা এবং পোলীয় মা-এর ঘরে জন্মগ্রহণ করেছিলেন।
আশা সচদেব

আশা সচদেব নামে পরিচিত নাফিসা সুলতান হলেন একজন ভারতীয় চলচ্চিত্র অভিনেত্রী। তিনি ১৯৭০ ও ১৯৮০-এর দশকে বলিউডের অন্যতম চরিত্রাভিনেত্রী ছিলেন। তবে তিনি কয়েকটি চলচ্চিত্র প্রধান চরিত্রেও অভিনয় করেন, তন্মধ্যে রয়েছে "হিফাজত" (১৯৭৩), রোমহর্ষক চলচ্চিত্র "ও ম্যাঁয় নহিঁ" (১৯৭৪), ব্যবসাসফল গোয়েন্দা চলচ্চিত্র "এজেন্ট বিনোদ" (১৯৭৭) ও "এক হি রাস্তা" (১৯৭৭)। তিনি ১৯৭৭ সালে "প্রিয়তমা" চলচ্চিত্রে অভিনয় করে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন।
আশা পুনের ভারতীয় চলচ্চিত্র ও দূরদর্শন সংস্থান থেকে স্নাতক সম্পন্ন করে বলিউডে আগমন করেন। তার চলচ্চিত্র যাত্রা শুরু হয় বি গ্রেড চলচ্চিত্র "বিন্দিয়া অউর বন্দুক" দিয়ে, যা সফল হয়। কিন্তু বি গ্রেড চলচ্চিত্রে অভিনয় করার পর কোন এ গ্রেড পরিচালক তাকে চলচ্চিত্রে নিতে রাজি ছিল না, ফলে তিনি বেশ কয়েকটি ভাল চলচ্চিত্র হারান। এরপর তিনি নবকেতনের ব্যানারে একটি স্বল্প নির্মাণব্যয়ের চলচ্চিত্র "ডাবল ক্রস" (১৯৭২) চলচ্চিত্রে অভিনয় করেন। এতে শ্রেষ্ঠাংশে অভিনয় করেছিলেন বিজয় আনন্দ ও রেখা, চলচ্চিত্রটি ব্যবসায়িক দিক থেকে ব্যর্থ হয়। এই সময়ে তিনি "এক লাড়কি ভোলি ভালি সি" চলচ্চিত্রে অভিনয়ের জন্য চুক্তিবদ্ধ হন, কিন্তু প্রযোজকের আর্থিক সমস্যার কারণে তা নির্মিত হয়নি। এরপর তিনি "হিফাজত" (১৯৭৩) চলচ্চিত্রে প্রধান নারী চরিত্রে অভিনয় করেন। চলচ্চিত্রটিতে তার অভিনয় ও এর গানগুলি প্রশংসিত হয়, বিশেষ করে "ইয়ে মস্তানী ডাগর" ও "হামরাহি মেরা প্যায়ার" গান দুটি জনপ্রিয়তা লাভ করে। পরের বছর তিনি নবীন নিশ্চল ও রেখা অভিনীত রোমহর্ষক চলচ্চিত্র "ও ম্যাঁয় নহিঁ" (১৯৭৪)-এ অভিনয় করেন, এটি "নান অবান ইল্লাই" চলচ্চিত্রের পুনর্নির্মাণ।
তিনি ১৯৭৭ সালে গোয়েন্দা চলচ্চিত্র "এজেন্ট বিনোদ" ও "এক হি রাস্তা" চলচ্চিত্রে অভিনয় করেন, যা ব্যবসাসফল হয়। "এজেন্ট বিনোদ" চলচ্চিত্রে তিনি একজন বিজ্ঞানীর কন্যা চরিত্রে অভিনয় করেন, যিনি মহেন্দ্র সন্ধু অভিনীত এজেন্ট বিনোদকে তার পিতাকে উদ্ধারে সাহায্য করেন। অন্যদিকে প্রণয়ধর্মী "এক হি রাস্তা" চলচ্চিত্রে তার ও জিতেন্দ্রর উপর চিত্রায়িত কিশোর কুমার ও আশা ভোঁসলের গাওয়া "জিস কাম কো দোনো আয়ে হ্যায়" গানটি জনপ্রিয়তা অর্জন করে। একই বছর তিনি বাসু চ্যাটার্জীর "প্রিয়তমা" চলচ্চিত্রে নীতু সিঙের অভিনীত চরিত্রের ঘনিষ্ঠ বান্ধবী চরিত্রে অভিনয় করে শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন।
২০০০-এর দশকে তিনি আবার চলচ্চিত্রে ফিরে আসেন এবং "ফিজা", "আঘাজ", "ঝুম বরাবর ঝুম" ও "আজা নাচলে" চলচ্চিত্রে চরিত্রাভিনেত্রীর ভূমিকায় অভিনয় করেন। টেলিভিশনে তিনি সোপ অপেরা "বুনিয়াদ" (১৯৮৬) এবং সেট সাব-এর টিভি ধারাবাহিক "জুগনি চলি জলন্ধর"-এ রঞ্জিতের বিপরীতে অভিনয় করেন।
সুষমা রেড্ডি

সুষমা রেড্ডি (জন্ম: ২রা আগস্ট ১৯৭৬) হলেন একজন ভারতীয় মডেল, ভিডিও জকি, অভিনেত্রী এবং প্রযোজক।
সুষমা রেড্ডি ১৯৭৬ সালের ২রা আগস্ট তারিখে ভারতের অন্ধ্র প্রদেশের (বর্তমানে তেলেঙ্গানা রাজ্যের) হায়দ্রাবাদে জন্মগ্রহণ করেছেন। তিনি মাহিমের বোম্বে স্কটিশ স্কুল হতে তাঁর স্কুল জীবনের পড়াশোনা সম্পন্ন করেছেন এবং মহারাষ্ট্রের মুম্বইয়ের মিঠিবাই কলেজ থেকে অর্থনীতি বিভাগে স্নাতক সম্পন্ন করেছেন। তিনি মার্কিন যুক্তরাষ্ট্রের নিউ ইয়র্ক সিটির এনওয়াইএফএ থেকে চলচ্চিত্র নির্মাণের ওপর কোর্স সম্পন্ন করেছেন। তাঁর দুই বোন রয়েছে মেঘনা রেড্ডি (যিনি একজন প্রাক্তন মডেল) এবং সমিরা রেড্ডি, যিনি বলিউডের একজন জনপ্রিয় অভিনেত্রী।
সুষমা রেড্ডিকে টেলিভিশন জগতে কাজ করার জন্য তাঁর বোন মেঘনা রাজি করিয়েছিলেন। তিনি ভারতবালা প্রোডাকশনসের সাথে কাজ করার মাধ্যমে সর্বপ্রথম টেলিভিশন জগতে প্রবেশ করেছিলেন। তিনি তাঁর মডেলিং জীবনে এপর্যন্ত ১০০টির-ও বেশি টেলিভিশন বিজ্ঞাপনে একজন মডেল হিসেবে অভিনয় করেছিলেন। তাঁর অভিনীত টেলিভিশন বিজ্ঞাপনের মধ্যে লিমকা, ফেয়ার অ্যান্ড লাভলি, লিবার্টি, গোদরেজ, ব্লেন্ডার্স প্রাইড, ফোর্ড আইকন এবং বলিউডের জনপ্রিয় অভিনেতা সালমান খানের সাথে থাম্বস আপ বিজ্ঞাপনটি উল্লেখযোগ্য। অতঃপর সুষমা দিবাকরের সঙ্গীত ভিডিওতে গায়ক সোনু নিগমের সঙ্গে উপস্থিত হয়েছিলেন এবং পরবর্তীতে, ডিজে সুকেতুর "তেরে জ্যায়সা পেয়ার" এবং সোনা মহাপাত্র-এর সঙ্গীত সংকলন "ইশক নাচায়া"-তে কাজ করেছেন।
ভারতে চ্যানেল ভি চালু হওয়ার পরপরই, তিনি ২ বছরেরও বেশি সময় ধরে উক্ত চ্যানেলে ভিডিও জকি হিসেবে কাজ করেছিলেন। সুষমা লাইফস্টাইল ব্রডকাস্টার ডিসকভারি ট্র্যাভেল অ্যান্ড লিভিং-এ "ড্রিম হোটেলস" নামক একটি অনুষ্ঠানে উপস্থাপনার দায়িত্ব পালন করেছিলেন, যেখানে বিশ্বাসযোগ্য আকারে হোটেলগুলোর আনন্দদায়ক দৃশ্যাবলী, বিলাসবহুল জীবনযাপন, সজ্জা, শৈলী এবং ঔজ্বল্য প্রদর্শন করা হতো।
২০০৫ সালে বিবেক অগ্নিহোত্রীর "চকোলেট: ডিপ ডার্ক সিক্রেটস"-এর মাধ্যমে তিনি হিন্দি চলচ্চিত্র জগতে অভিষেক করেছিলেন; যেখানে তিনি অনিল কাপুরের বিপরীতে অভিনয় করার সুযোগ পেয়েছিলেন। পরবর্তীতে ২০০৬ সালে মুক্তিপ্রাপ্ত "" এবং "চুপ চুপ কে" (যেখানে শহীদ কাপুর এবং কারিনা কাপুরের সাথে অভিনয় করার সুযোগ পেয়েছিলেন) নামক দুটি চলচ্চিত্রে অভিনয় করেছেন।
২০০৮ সালে সুষমা রজত কাপুরের সাথে তাঁর একটি প্রকল্প "রেকট্যাঙ্গুলার লাভ স্টোরি"-তে কাজ করেছিলেন। ২০০৯ সালে, তিনি এক বন্ধুর মাধ্যমে তাঁর বর্তমান প্রযোজনা অংশীদার সঞ্জয় ভট্টাচার্য্যের সাথে পরিচিত হয়েছিলেন। চলচ্চিত্র নির্মাণ ব্যবসা, বিতরণ এবং চলচ্চিত্র বিপণন সম্পর্কিত তাঁদের সাধারণ লক্ষ্য রয়েছে তা বুঝতে পেরে তাঁরা দিল্লির আর্যান ব্রাদার্সে দেখা করেন, যারা সেই সময় চলচ্চিত্র জগতে প্রবেশের চেষ্টা করছিল।
আইনথু আইনথু আইনথু

আইনথু আইনথু আইনথু (; অর্থ "পাঁচ পাঁচ পাঁচ") ভারতীয় তামিল ভাষার চলচ্চিত্র যা ২০১৩ সালে মুক্তি পায়।
অরবিন্দ (ভরত) একটি গাড়ী দুর্ঘটনায় তার গার্লফ্রেন্ড লিয়ানা (মৃত্তিকা) কে হারিয়েছে এবং সে তার স্মৃতি নিয়ে বেঁচে আছে। তবে, তার চারপাশের লোকেরা তাকে বিশ্বাস করার চেষ্টা করেন যে তিনি কেবলমাত্র মাতাল হয়ে আছেন এবং এরকম কোনও ব্যক্তির অস্তিত্ব নেই। গল্পের বাকী অংশটি দেখায় যে তিনি কোনও অস্তিত্বহীন মেয়ে বন্ধু সম্পর্কে মায়াময় হয়ে আছেন বা সত্যই সেখানে ছিল।
সংক্রমণ নিবারক

সংক্রমণ নিবারক বলতে জীবাণু-নিরোধক কিছু সক্রিয় পদার্থকে বোঝায় যেগুলি কোন জড়, নিষ্ক্রিয় পৃষ্ঠের উপরিতলে অবস্থিত অণুজীবগুলিকে হয় নিষ্ক্রিয় করে দেয় কিংবা ধ্বংস করে দেয়। 
সংক্রমণ নিবারকগুলি জীবাণুদের কোষপ্রাচীর ধ্বংস করে কিংবা সেগুলির বিপাক প্রক্রিয়ার ব্যাঘাত ঘটিয়ে মৃত্যু ঘটায়। প্রায়শই হাসপাতাল, শল্যচিকিৎসা, দন্ত্য-শল্যচিকিৎসা, রান্নাঘর ও শৌচালয়ে (টয়লেট) সংক্রামক জীবাণুদের ধ্বংস করার জন্য সংক্রামণ নিবারক ব্যবহার করা হয়।
সংক্রমণ নিবারণ প্রক্রিয়াটি সাধারণ ১০০% জীবাণুকে ধ্বংস করে না। কিছু ব্যাকটেরিয়া, ছত্রাক ও ভাইরাস, এবং বিশেষ করে কিছু ব্যাকটেরিয়া রেণু, এগুলিকে প্রতিহত করে টিকে থাকতে পারে। সে দৃষ্টিকোণ থেকে সংক্রমণ নিবারণ প্রক্রিয়াটি নির্বীজন বা জীবাণুমুক্তকরণ (Sterilization) প্রক্রিয়ার তুলনায় খানিক কম কার্যকর। নির্বীজন প্রক্রিয়াটি একটি চরম পর্যায়ের ভৌত বা রাসায়নিক প্রক্রিয়া যা সব ধরনের জীবাণু বা জীবিত বস্তু মেরে ফেলতে পারে। সংক্রমণ নিবারক পদার্থগুলি অন্যান্য জীবাণু নিরোধক যেমন ব্যাকটেরিয়া নিরোধক (অ্যান্টিবায়োটিক) অপেক্ষা ভিন্ন, কেননা ব্যাকটেরিয়া নিরোধকগুলি দেহের ভেতরে অবস্থিত জীবাণু ধ্বংস করে। আবার পচন নিবারক (অ্যান্টি-সেপ্টিক) থেকেও এটি আলাদা, কেননা পচন নিবারকগুলি জৈব দেহকলার উপরে অবস্থিত জীবাণুদেরকে ধ্বংস করে। সংক্রমণ নিবারক এবং জীবনাশকের (বায়োসাইড) মধ্যেও পার্থক্য আছে; কেননা জীবনাশকগুলি কেবল অণুজীব বা জীবাণু নয়, সমস্ত ধরনের জীবকে ধ্বংস করতে পারে।
"স্যানিটাইজার" বা "স্বাস্থ্যসম্মতকারক" বলতে সেইসব পদার্থকে বোঝায়, যেগুলি একই সাথে কোনও জড় পৃষ্ঠতল পরিষ্কার করতে ও জীবাণু সংক্রমণ নিবারণ করতে ব্যবহৃত হয়। তবে স্বাস্থ্যসম্মতকারকগুলি অপেক্ষা সংক্রমণ নিবারকগুলি বেশি জীবাণু ধ্বংস করে থাকে।
বর্জ্য জল পরিশোধন ক্ষেত্রে ক্লোরিন, অতিবেগুনী রশ্মি বিকিরণ বা ওজোনীকরণের মাধ্যমে বর্জ্য জল থেকে রোগ-সৃষ্টিকারী জীবাণু দূর করা হয়, যেটিকে সংক্রমণ নিবারণ ধাপ হিসেবে গণ্য করা হয়।
নোনা পানির মাছ

লবণাক্ত জলের মাছ, যাকে সামুদ্রিক মাছও বলা হয়, এমন মাছ যা সমুদ্রের জলে বাস করে। নোনা জলের মাছগুলি সাঁতার কাটতে এবং একা বসবাস করতে পারে বা একসাথে একটি বড় দলে বসবাস করতে পারে, এটি মাছের স্কুল বলে। সারা দেশে গভীর সমুদ্রের জেলেরা এবং অ্যাকোয়ারিয়ামের মধ্যে নোনতা পানির মাছগুলি খুব জনপ্রিয়। বিনোদনের জন্য নোনা জলের মাছগুলি অ্যাকোয়ারিয়ামে খুব সাধারণভাবে রাখা হয়। প্রচুর নোনতা পানির মাছও খেতে ধরা পড়ে।
সমুদ্রের মধ্যে যে মাছ বাস করে সেগুলি মাংসাশী, নিরামিষভোজী বা সর্বকোষ হতে পারে।সমুদ্রের নিরামিষাশীরা শৈবাল এবং ফুলের সমুদ্রসীমার মতো খাবার খান অনেক গুল্মজাতীয় ডায়েটে মূলত শৈবাল থাকে। বেশিরভাগ লবণাক্ত জলের মাছগুলি ম্যাক্রোয়ালগি এবং মাইক্রোয়ালগা উভয়ই খাবে। অনেক মাছ লাল, সবুজ, বাদামী এবং নীল শেওলা খায় তবে কিছু মাছ নির্দিষ্ট ধরনের পছন্দ করে। মাংস খাওয়ার বেশিরভাগ লবণাক্ত জলে কোনও পরিস্থিতিতে শৈবাল কখনই খেতে পারে না। কার্নিভোরসের ডায়েটে চিংড়ি, প্লাঙ্কটন বা ক্ষুদ্র ক্রাস্টেসিয়ান থাকে।
সল্টওয়াটার অ্যাকোয়ারিয়ামগুলি মার্কিন যুক্তরাষ্ট্রের বহু মিলিয়ন ডলার শিল্প অ্যাকোয়ারিয়াম ব্যবহারের জন্য প্রতি বছর মার্কিন যুক্তরাষ্ট্রে প্রায় ১ মিলিয়ন সামুদ্রিক মাছ আমদানি করা হয়। মার্কিন যুক্তরাষ্ট্র বিশ্বের অন্য কোনও দেশের তুলনায় বেশি পরিমাণে নোনতা পানির মাছ আমদানি করে। প্রায় ২ হাজার বিভিন্ন প্রজাতির লবণাক্ত জলের মাছ আমদানি করা হয় এবং বন্দিদশা ব্যবহার করা হয়। অনেক পরিস্থিতিতে সামুদ্রিক ব্যবসায়ের জন্য ব্যবহৃত মাছগুলি সায়ানাইডের মতো ক্ষতিকারক কৌশলগুলি ব্যবহার করে সংগ্রহ করা হয়। প্রবাল প্রাচীরগুলি রক্ষার জন্য লোকেরা যেভাবে চেষ্টা করছে তা হ'ল বন্দী করে সামুদ্রিক মাছের প্রজনন করা। ক্যাপটিভ ব্রিড মাছগুলি স্বাস্থ্যকর এবং দীর্ঘায়ু হওয়ার সম্ভাবনা হিসাবে পরিচিত। বন্দী-বংশজাত মাছগুলি রোগের জন্য কম সংবেদনশীল কারণ তারা বন্যের সংস্পর্শে আসে নি এবং চালানের সময় তাদের কোনও ক্ষতি হয়নি। বন্দী অবস্থায় জন্ম নেওয়া মাছগুলি ইতোমধ্যে অ্যাকোরিয়ামের বাসস্থান এবং খাবারের অভ্যস্ত।
 Saltwater fish are very popular among deep sea fishermen and aquariums all over the country. Saltwater fish are very commonly kept in aquariums for entertainment. Many saltwater fish are also caught to be eaten.
পায়েল রোহাতগি

পায়েল রোহাতগি (জন্ম: ৯ই নভেম্বর ১৯৮৪) হলেন একজন ভারতীয় অভিনেত্রী এবং রিয়ালিটি টেলিভিশন প্রতিযোগী, যিনি মূলত হিন্দি চলচ্চিত্রে অভিনয় করে থাকেন। তিনি ২০০৮ সালে, কালার্স টিভিতে প্রচারিত জনপ্রিয় রিয়ালিটি টেলিভিশন অনুষ্ঠান বিগ বসের ২য় আসরের একজন প্রতিযোগী হিসেবে অংশগ্রহণ করেছিলেন; যেখানে তিনি ৯ম স্থান অধিকার করেছিলেন। তিনি সামাজিক যোগাযোগ মাধ্যমে একাধিক অনুষ্ঠান সম্পর্কে বিতর্কিত মন্তব্য করেছেন।
পায়েল রোহাতগি ভারতে তেলেঙ্গানার হায়দ্রাবাদে জন্মগ্রহণ করেছিলেন এবং কম্পিউটার প্রকৌশলে ডিগ্রি অর্জন করেছিলেন।
পায়েল ২০১১ সাল থেকে আহমেদাবাদে ভারতীয় কুস্তিগির সংগ্রাম সিং-এর সাথে একটি সম্পর্কের মধ্যে রয়েছেন, যাঁর সাথে তাঁর রিয়ালিটি টেলিভিশন অনুষ্ঠান "সারভাইভার ইন্ডিয়া"-তে কাজের সময় সর্বপ্রথম দেখা হয়েছিল। ২০১৪ সালের ২৭শে ফেব্রুয়ারি তারিখে, তিনি সংগ্রাম সিং-এর সাথে বাগদান সম্পন্ন করেছিলেন। ২০১৫ সালের এপ্রিল মাসে, পায়েল তার বাগদত্ত কুস্তিগির সংগ্রাম সিংয়ের সাথে স্টার প্লাসে প্রচারিত নৃত্য বিষয়ক জনপ্রিয় রিয়ালিটি টেলিভিশন অনুষ্ঠান নাচ বলিয়ের ৭ম আসরের অংশগ্রহণ করেছিলেন; যেখানে তাঁরা উভয়ে ৯ম স্থান অধিকার করেছিলেন। তাঁরা উভয়ে নতুন দিল্লির একটি ভারতীয় এনজিও, আন্তর্জাতিক মানবাধিকার সংস্থা (আইএইচআরও)-এর মুখপাত্র এবং স্বাস্থ্য ও শিক্ষার জন্য "অ্যাওয়ার ইন্ডিয়া" হচ্ছে তাঁদের প্রচারণার একটি নতুন অংশ। ২০১২ সালে, পায়েল পরিচালক দিবাকর বন্দ্যোপাধ্যায় এবং অনুরাগ কাশ্যপের বিরুদ্ধে যৌন হয়রানির অভিযোগ করেছিলেন।
পায়েল রোহাতগি প্রিয়াঙ্কা চোপড়া, লারা দত্ত এবং দিয়া মির্জার সাথে "ফেমিনা মিস ইন্ডিয়া" প্রতিযোগিতায় অংশগ্রহণ করার মাধ্যমে তাঁর কর্মজীবন শুরু করেছিলেন। পরে তিনি আন্তর্জাতিকভাবে মিস ট্যুরিজম ওয়ার্ল্ড নামক সুন্দরী প্রতিযোগিতায় মিস ইন্ডিয়া ট্যুরিজম হিসাবে ভারতের প্রতিনিধিত্ব করতে গিয়েছিলেন। সেখানে পায়েল "সুপার মডেল মিস ট্যুরিজম ওয়ার্ল্ড"-এর খেতাব অর্জন করেছিলেন। আমূল, নিরমা, নেসক্যাফে, ডাবর হেয়ার অয়েল, জাগুয়ার বাথ প্যানেলের মত জনপ্রিয় পন্যের টেলিভিশন বিজ্ঞাপনে পায়েল অভিনয় করেছিলেন। ক্যাডবেরি ডেইরি মিল্কের টেম্পেশনেশন চকোলেটগুলোর জন্য একটি টেলিভিশন বিজ্ঞাপনে উপস্থিত হওয়ার পরে তিনি সকলের দৃষ্টি আকর্ষণ করেছিলেন। প্রায় একই সময়ে তিনি রক ব্যান্ড, "সিল্ক রুট" এবং ভারতীয় পপ শিল্পী কেকে-এর সংগীত ভিডিওতেও অভিনয় করেছেন। ২০০২ সালে, তিনি "ইয়ে কেয়া হো রহা হ্যায়?" নামক চলচ্চিত্রের মধ্য দিয়ে আত্মপ্রকাশ করেছিলেন এবং ২০০৬ সালে, তিনি "৩৬ চায়না টাউন"-এ অভিনয় করেছিলেন। একই বছরে, তাঁকে মধুর ভান্ডারকরের "চলচ্চিত্র কর্পোরেট"-এ একটি আইটেম গানের প্রস্তাব দেওয়া হয়েছিল। ২০০৮ সালের আগস্ট মাসে মুক্তিপ্রাপ্ত "আগলি অর পাগলি"-তে তিনি একটি বিশেষ চরিত্রে অভিনয় করেছিলেন। সেপ্টেম্বরের মাঝামাঝি সময়ে তিনি "দিল কাবাডিতে" ইরফান খানের বিপরীতে অভিনয় করেছিলেন। এই চলচ্চিত্রে তিনি প্রথমবারের মতো ভারতীয় গণমাধ্যম দ্বারা যৌন প্রতীক হিসাবে আখ্যায়িত হয়েছিলেন।
সোনালী রাঠোর

সুনালী রাঠোর একজন ভারতীয় নেপথ্য গায়ক। সেই সাথে তিনি একজন প্রশিক্ষিত ধ্রুপদী গায়ক।
সুনালী রাঠোর জন্মগ্রহণ করেন ১৭ জানুয়ারিতে ।তিনি মুম্বাইয়ের গুজরাটি পরিবারে জন্ম নেন। তিনি মুম্বাইয়ের সেন্ট জাভেয়ার্স কলেজে পড়াশোনা করেছেন। তিনি ভজন সংগীতশিল্পী অনুপ জালোটার প্রথম স্ত্রী ছিলেন এবং সংগীতের ছাত্র থাকাকালীন তাকে (তাঁর পরিবারের অনুমোদনের বিরুদ্ধে) বিয়ে করেছিলেন। কিন্তু পরে তাকে বিবাহবিচ্ছেদ করেছিলেন এবং রাঠোদকে ( তবলা প্লেয়ার) বিয়ে করেছিলেন, রূপ কুমার একজন প্লেব্যাক গায়ক, সংগীত পরিচালক এবং সুরকার। তাদের একটি মেয়ে আছে যার নাম সুরশ্রী বা রেওয়া ।
তিনি ১০ বছর বয়সে গুজরাটি সংগীত রচয়িতা শ্রী পুরুষোত্তম উপাধ্যায়ের পরিচালনায় অভিনয় শুরু করেছিলেন। এই পর্যায়ে তাঁর পণ্ডিত হৃদয়নাথ মঙ্গেশকরের সাথে পরিচয় হয়, যিনি তাঁর পরামর্শদাতা ছিলেন। তিনি ওস্তাদ ফাইয়ায়াজ, নিয়াজ আহমেদ খান, ওস্তাদ মাশকুর এবং কিরানা স্কুল অফ মিউজিকের মোবারক আলী খানের অধীনে ভারতীয় ধ্রুপদী সংগীতের ক্লাসিকাল সংগীতও শিখলেন। তিনি হিন্দি, গুজরাটি, মারাঠি, বাংলা, ইংরেজি, তেলুগু ইত্যাদি ভাষায় গান করেন ।
১৮ বছর বয়সে, তিনি এইচএমভি দিয়ে গুজরাটি গানের প্রথম ইপি রেকর্ড প্রকাশ করেছিলেন। ১৯৮৭ সালে, তিনি তার প্রথম গজল অ্যালবাম প্রকাশ করেন । তিনি দুবাইয়ের এমিরেটস ইন্টারন্যাশনাল ১৯৮৭ সালে সেরা গজল গায়কের পুরষ্কারও অর্জন করেছিলেন। তিনি বিভিন্ন ধরনের সংগীত যেমন গজল, ভজন, খেয়াল, তপা এবং হালকা সংগীত গেয়েছেন। 
১৫ ই আগস্ট ২০০৫ সুনালী রাঠোর এবং রূপকুমার রাঠোদ সিটকম সেটে অতিথি উপস্থিত ছিলেন সারাভাই বনাম সারাভাইকে ভারতের অন্যতম সেরা কৌতুক অনুষ্ঠান যা চ্যানেল স্টার ওয়ানতে প্রচারিত হয়েছিল। তিনি তার স্বামী রূপ কুমার রাঠোদের সাথে মিশন ওস্তাদ নামে একটি ভারতীয় সংগীত রিয়েলিটি শোতে অংশ নিয়েছিলেন এবং ২৩ শে ফেব্রুয়ারি ২০০৮ সালে অনুষ্ঠিত "ওস্তাদ জোদি" উপাধিতে ভূষিত হন। ২০১১ সালে হেমা সারদেসাই, কুহু গুপ্ত, সুনীতা রাও, শিবানী কাশ্যপ এবং আরও অনেক শিল্পীর পাশাপাশি নারীরা দিবসটি উদ্‌যাপন করে "তিনি একজন বিজয়ী" নামে একটি অনন্য ওয়েবসার্টেও অভিনয় করেছিলেন সুনালী রাঠোড । 
তিনি সম্প্রতি রূপ কুমার রাঠোদকে কলমা নামে একটি সুফি অ্যালবাম প্রকাশ করেছেন। 
সুনালি রাঠোর এবং রূপ কুমার রাঠোর মিশন ওস্তাদ নামে একটি ভারতীয় সংগীত রিয়েলিটি শোতে অংশ নিয়েছিলেন। যা তাদের "ওস্তাদ জোডি" হিসাবে মুকুট করেছিল। তারা "সারাভাই বনাম সারাভাই" নামে একটি ভারতীয় কমেডি টিভি সিরিয়ালে অতিথি হিসাবে উপস্থিতি দেয়।
১৯৮৬ সালে সুনালী রাঠোদকে তার প্রথম অ্যালবাম 'আঘাজ'-এর জন্য সেরা গজল গায়কের পুরস্কার হিসাবে ঘোষণা করা হয়েছিল।
রোহিনী (অভিনেত্রী)

রোহিনী হলেন একজন ভারতীয় অভিনেত্রী, গীতিকার, চিত্রনাট্যকার, কণ্ঠাভিনেত্রী এবং পরিচালক। তিনি মূলত তামিল, মালয়ালম, তেলুগু চলচ্চিত্রের পাশাপাশি বেশ কয়েকটি কন্নড় চলচ্চিত্রে অভিনয় করেছেন। মাত্র পাঁচ বছর বয়সে তাঁর অভিনয় জীবন শুরু করার পরে, তিনি প্রায় ১৩০টির অধিক দক্ষিণ ভারতীয় চলচ্চিত্রে অভিনয় করেছেন। তিনি ১৯৯৬ সালে মুক্তিপ্রাপ্ত "স্ত্রী" চলচ্চিত্রের জন্য জাতীয় নারী পুরস্কার এবং অন্ধ্র প্রদেশের সেরা অভিনেত্রীর পুরস্কার লাভ করেন।
রোহিনী ১৯৬৯ সালের ১৫ই ডিসেম্বর তারিখে ভারতের অন্ধ্র প্রদেশের আনাকাপাল্লে-তে জন্মগ্রহণ করেছিলেন। তিনি চেন্নাইয়ে তাঁর শৈশব অতিবাহিত করেছেন। তাঁর বাবা রভু নায়ডু ছিলেন একজন পঞ্চায়েত কর্মকর্তা এবং মা সরস্বতী ছিলেন একজন গৃহিণী। তাঁর বাবা সর্বদা অভিনেতা হতে চেয়েছিলেন, যদিও তিনি অভিনেতা হতে পারেন না, তবে তিনি নিজের মেয়েকে অভিনেত্রী হওয়ার জন্য উৎসাহিত করেছিলেন এবং তিনি তাঁর মেয়ের মাধ্যমে তাঁর উচ্চাকাঙ্ক্ষা পূর্ণ করেছিলেন। পাঁচ বছর বয়সে তাঁর মা মারা যান, অতঃপর তাঁর বাবা আবার বিবাহ করেছিলেন। 
রোহিনী প্রখ্যাত অভিনেতা প্রয়াত রঘুবরণের সাথে বিবাহ বন্ধনে আবদ্ধ হয়েছিলেন।
তিনি ১৯৭৭ সালে একজন শিশু শিল্পী হিসাবে অভিনয় জগতে তার জীবন শুরু করেছিলেন। তেলুগু চলচ্চিত্র "যশোদা কৃষ্ণ"-তে তাকে প্রথম পাঁচ বছরের একটি মেয়ের চরিত্রে দেখা গিয়েছিল। তিনি তেলুগু এবং তামিল শিল্পের জনপ্রিয় নেপথ্যকণ্ঠ শিল্পী ছিলেন। তিনি মণি রত্নমের পাঁচটি চলচ্চিত্রে ছয়টি চরিত্রের জন্য কণ্ঠ দিয়েছেন। তিনি জ্যোতিকা ("ভেট্টাইয়াদু ভিল্লাইয়াদু"), ঐশ্বর্যা রাই ("ইরুভার" এবং "রাবণন"), মনীষা কৈরালা ("বম্বে" ) এবং অমলা আক্কিনেনি ("শিব")-এর মতো অভিনেত্রীদের জন্য কণ্ঠ দিয়েছেন। তিনি গিরিজা শেত্তর হয়ে আজ পর্যন্ত মুক্তিপ্রাপ্ত মণি রত্নমের একমাত্র তেলুগু চলচ্চিত্র "গীতাঞ্জলি" -তে নেপথ্যকণ্ঠ দানের কাজ করেছেন।
তিনি তামিল ছবি "পাচাইকিলি মুঠুচরম"-এর জন্য গানের কথা লিখেছিলেন। "মালাই পোঝুদিন মায়াকথিলিয়ে" নামক অ্যালবামের সমস্ত গান লিখে বেশ কয়েকদিনের জন্য তিনি বিরতি গ্রহণ করেছিলেন। তাঁর অভিনয়ের দক্ষতার স্বীকৃত প্রদান করে সম্প্রতি তাঁকে কালাইমামনি পুরস্কার প্রদান করা হয়েছিল।
এইডস সচেতনতার একজন কর্মী হিসেবে রোহিনী এমজিআর মেডিকেল বিশ্ববিদ্যালয় এবং তামিলনাড়ু এইডস কন্ট্রোল সোসাইটির জন্য স্বল্পদৈর্ঘ্যের চলচ্চিত্র পরিচালনা করেছেন। ২০০৮ সালে, রোহিনী চলচ্চিত্র শিল্পের শিশু শিল্পীদের সম্পর্কে "সাইলেন্ট হিউস" নামে একটি ৫০ মিনিটের প্রামাণ্যচিত্র পরিচালনা করেছিলেন। ২০১৩ সালে, তিনি "আপ্পাভিন মীসাই" নামে একটি বৈশিষ্ট্যযুক্ত চলচ্চিত্র পরিচালনা করেছেন, যা এখনও মুক্তি পায়নি।
মাঙ্গাশি আমিরিয়ান

মাঙ্গাশি আমিরিয়ান (ফার্সি: منگشتی امیریان, জন্ম ১৯ ফেব্রুয়ারি ১৯৩৬) একজন অবসরপ্রাপ্ত ইরানের হালকা-ভারী শ্রেনীর ভারোত্তোলক। ১৯৬০ সালের গ্রীষ্মকালীন অলিম্পিকে তিনি দশম স্থান অধিকার করেছিলেন।
সানা সাঈদ

সানা সাঈদ (জন্ম: ২২শে সেপ্টেম্বর ১৯৮৮) হলেন একজন ভারতীয় অভিনেত্রী এবং মডেল, তিনি মূলত হিন্দি চলচ্চিত্রে অভিনয় করে থাকেন। 
তিনি ১৯৯৯ সালে মুক্তিপ্রাপ্ত "কুছ কুছ হোতা হ্যায়" নামক হিন্দি চলচ্চিত্রে একজন শিশু শিল্পী হিসাবে অভিনয় করেছেন এবং পরবর্তীতে ২০০০ সালে মুক্তিপ্রাপ্ত "হার দিল যো প্যায়ার কারেগা" এবং "বাদল" নামক চলচ্চিত্রে তাঁর কাজ অব্যাহত রেখেছিলেন।
তিনি ২০০৮ সালে "বাবুল কা অঙ্গন ছুটে না" এবং "লো হো গয়ি পূজা ইস ঘর কি" -এর মতো টেলিভিশন ধারাবাহিকে অভিনয় করেছিলেন। ২০১২ সালে, করণ জোহর দ্বারা পরিচালিত জনপ্রিয় হিন্দি চলচ্চিত্র "স্টুডেন্ট অব দ্য ইয়ার"-এ প্রাপ্তবয়স্ক হিসাবে পর্দায় তাঁর অভিষেক করেন, যা বক্স-অফিস বাণিজ্যিকভাবে একটি সফল চলচ্চিত্রে পরিণত হয়েছিল; এই চলচ্চিত্রে তিনি তানিয়া ইসরানি নামক একটি পার্শ্ব চরিত্রে অভিনয় করেছেন। উক্ত চলচ্চিত্রের মাধ্যমে সিদ্ধার্থ মালহোত্রা, বরুণ ধবন ও আলিয়া ভাটের মতো অভিনয়শিল্পীরা অভিষেক করেছিলেন।
তিনি ২০০৩ সালে কালার্স টিভিতে প্রচারিত নৃত্য বিষয়ক রিয়ালিটি টেলিভিশন অনুষ্ঠানের ৬ষ্ঠ আসরে "ঝলক দিখলা যা"-এ একজন প্রতিযোগী হিসেবে অংশগ্রহণ করেছিলেন; যেখানে তিনি ৫ম স্থান অধিকার করেছিলেন এবং নৃত্য বিষয়ক রিয়ালিটি অনুষ্ঠান-এ অংশগ্রহণ করেছিলেন; যেখানে তিনি ৫ম স্থান অধিকার করেছিলেন, সেখানে তিনি তাঁর নাচের দক্ষতার জন্য ব্যাপকভাবে প্রশংসিত হয়েছিলেন। অতঃপর ২০১৬ সালে তিনি কালার্স টিভিতে প্রচারিত জনপ্রিয় রিয়ালিটি টেলিভিশন অনুষ্ঠান ""-এর একজন প্রতিযোগী হিসেবে অংশগ্রহণ করেছিলেন; যেখানে তিনি ৯ম স্থান অধিকার করেছিলেন।
তিনি স্টার প্লাসে প্রচারিত বিখ্যাত বাচ্চাদের অনুষ্ঠান "ফক্স কিডস"-এ চতুর চাচী চরিত্রে অভিনয় করেছেন। তিনি সনি এন্টারটেইনমেন্ট টেলিভিশনে প্রচারিত "বাবুল কা অঙ্গন ছুটে না" এবং সনি সাবে প্রচারিত "লো হো গায়ি পূজা ইস ঘর কি" -র মতো টেলিভিশন ধারাবাহিকে অভিনয় করেছেন। তিনি ২০১৫ সালে স্টার প্লাসে প্রচারিত নৃত্য বিষয়ক রিয়ালিটি টেলিভিশন অনুষ্ঠান "নাচ বলিয়ে"-তে দীপেশ শর্মার সাথে জুটি বেঁধে একজন প্রতিযোগী হিসেবে অংশ নিয়েছিলেন
২০১৮ সালের মে মাসে, তিনি আদনান খান, অরিজিৎ তানেজা এবং করণ জোতওয়ানীর সাথে অতিথি হিসাবে জি টিভির টক শো জাজ বাট-এ উপস্থিত হয়েছিলেন।
মৃদুলা ওয়ারিয়ার

মৃদুলা ভারিয়ার (মৃদুলা ওয়ারিয়ার নামেও পরিচিত) কেরালার একজন ভারতীয় প্লেব্যাক গায়ক । তিনি ২০০৭ সালে মালায়ালাম চলচ্চিত্র "বিগ বিতে" প্লেব্যাক গায়ক হিসাবে তার কর্মজীবন শুরু করেছিলেন। তিনি তামিল, তেলুগু এবং কান্নাদা চলচ্চিত্রের জন্যও গান রেকর্ড করেছেন। তিনি ২০১০ সালে "আইডিয়া স্টার সিঙ্গারের" প্রথম রানার আপ ছিলেন। 
মৃদুলা ভেরিয়ার জন্ম ১৯৮৮ সালের ৩ মে মাসে। তার বাবা-মা হলেন কোজিকোডে পিভি রমনকুট্টি ভেরিয়ার এবং এমটি বিজয়লক্ষ্মী। চার বছর বয়সে তিনি সংগীত শিখতে শুরু করেছিলেন এবং তার ভাই জয়দীপ ভেরিয়ারের সাথে সংগীত প্রতিযোগিতায় অংশ নিয়েছিলেন। তিনি ২০০৯ সালে কেএমসিটি কলেজ অফ ইঞ্জিনিয়ারিং থেকে ইলেকট্রনিক্স ইঞ্জিনিয়ারিংয়ে স্নাতক ডিগ্রি অর্জন করেন। 
তিনি বিদ্যালয়ে থেকেই টেলিভিশন গানের প্রতিযোগিতায় অংশ নেওয়া শুরু করেছিলেন। ২০০৪ সালে, তিনি এশিয়ানেটের একটি সংগীত প্রতিযোগিতা "সপ্তস্বরঙ্গলে" অংশ নিয়েছিলেন এবং প্রথম রানার-আপ হয়েছিলেন। ২০০৫ সালে, তিনি দূরদর্শনের একটি সংগীত প্রতিযোগিতা "ওনম রাগামে" অংশ "নিয়েছিলেন" এবং প্রথম পুরস্কার অর্জন করেছিলেন। ২০১০ সালে তিনি "আইডিয়া স্টার সিঙ্গারের" পাঁচ মৌসুমে প্রথম রানার আপ খেতাব অর্জন করেছিলেন।
সন্ধ্যা শান্তরাম

সন্ধ্যা শান্তরাম (জন্ম: ১৯৩২/৩৩; বিবাহপূর্ব বিজয়া দেশমুখ) হলেন একজন ভারতীয় চলচ্চিত্র অভিনেত্রী। তিনি হিন্দি এবং মারাঠি চলচ্চিত্র জগতে বেশ কয়েকটি চলচ্চিত্রে অভিনয় করা জন্য পরিচিতি লাভ করেছেন। তিনি তাঁর অভিনয় জীবনের অধিকাংশ চলচ্চিত্র তাঁর স্বামী ভি. শান্তরামের পরিচালনায় করেছেন। তাঁর অভিনীত চলচ্চিত্রের মধ্যে ১৯৫১ সালে মুক্তিপ্রাপ্ত "অমর ভূপালি", ১৯৫৫ সালে মুক্তিপ্রাপ্ত "ঝনক ঝনক পায়েল বাজে", ১৯৫৮ সালে মুক্তিপ্রাপ্ত "দো আঁখে বারাহ হাত", ১৯৫৯ সালে মুক্তিপ্রাপ্ত "নবরং", ১৯৭২ সালে মুক্তিপ্রাপ্ত মারাঠি চলচ্চিত্র "পিঁজরা" অন্যতম।
ভি. শান্তরাম তখন তাঁর চলচ্চিত্র "অমর ভূপালি"-র জন্য নায়িকা চরিত্রে নতুন মুখ খুঁজছিলেন তখন তিনি সন্ধ্যাকে খুঁজে বের করেছিলেন। এই যুবতীর অসামান্য বৈশিষ্ট্য বা প্রতিভা ছিল না, তবে চলচ্চিত্র নির্মাতাকে তাঁর কণ্ঠস্বরটি বেশি আকৃষ্ট করেছিল, এটি তাঁর দ্বিতীয় স্ত্রী অভিনেত্রী জয়শ্রীর সাথে আশ্চর্যজনকভাবে সাদৃশ্যপূর্ণ। পরে জয়শ্রী ভি. শান্তরামকে ছেড়ে যাওয়ার পরে তিনি সন্ধ্যার সাথে বিবাহ বন্ধনে আবদ্ধ হয়েছিলেন। ১৯৫২ সালে, সন্ধ্যা তাঁর মারাঠি চলচ্চিত্র "অমর ভূপালি"-এ একজন কণ্ঠশিল্পীর চরিত্রে অভিনেত্রী করার মাধ্যমে চলচ্চিত্র জগতে অভিষেক করেছিলেন।
অতপর সন্ধ্যা শান্তরাম ভি. শান্তরামের বেশিরভাগ চলচ্চিত্রে অভিনয় করেছেন। তাঁর পরবর্তী ছবি "তিন বাট্টি চার রাস্তা" (১৯৫৩)-এ তিনি একজন দরিদ্র মেয়ের চরিত্রে অভিনয় করেছিলেন, যে তার গায়ের কালো রঙের কারণে সকলের কাছে অনাকর্ষণীয় ছিল, কিন্তু সে গোপনে একটি সুন্দর গানের কণ্ঠধারী রেডিও তারকা ছিল। এই চলচ্চিত্রে অভিনয়ের জন্য সন্ধ্যা শান্তরামকে কালো মেক আপ করতে হয়েছিল। 
অতপর ১৯৬১ সালে, তিনি "মহাভারতের" শকুন্তলার গল্পের চলচ্চিত্র সংস্করণ "স্ত্রী"-তে অভিনয় করেছিলেন। এই মহাকাব্যটির একটি দৃশ্যে উল্লেখ করা ছিল যে শকুন্তলা এবং তার পুত্র ভরত প্রান্তরে সিংহের সাথে বাস করত। তাই শান্তরাম কিছু দৃশ্যে আসল সিংহকে অন্তর্ভুক্ত করার সিদ্ধান্ত নিয়েছিলেন। এই দৃশ্যের জন্য সন্ধ্যা নিজেই অভিনয় করেছিলেন; তিনি সিংহের প্রশিক্ষককে ছায়ার মত অনুসরণ করেছিলেন এবং সিংহদের সাথে খাঁচায় অনুশীলন করেছিলেন। সন্ধ্যার শেষ কেন্দ্রীয় চরিত্র ছিল "পিঁজরা" নামক একটি মারাঠি চলচ্চিত্রে; এই চলচ্চিত্রে তাঁর চরিত্রটিতে তিনি শ্রীরাম লাগু (যিনি এই চলচ্চিত্রের মাধ্যমে চলচ্চিত্র জগতে অভিষেক করেছিলেন) অভিনীত একজন স্কুলশিক্ষকের প্রেমে পড়েছিলেন।
২০০৯ সালে "নবরঙ্গ" নামক চলচ্চিত্রের ৫০তম বার্ষিকী স্মরণে ভি. শান্তরাম পুরস্কার অনুষ্ঠানে তাঁকে সম্মান প্রদান করা হয়েছিল।
বিরল মৃত্তিকা মৌল

আন্তর্জাতিক বিশুদ্ধ ও ফলিত রসায়ন সংস্থার সংজ্ঞানুযায়ী, বিরল মৃত্তিকা মৌল বা "'বিরল মৃত্তিকা ধাতু" হলো পর্যায় সারণির ১৭ টি মৌলের একটি সেট, আরো বিশদভাবে, ১৫ টি ল্যান্থানাইড মৌল এবং সেই সাথে স্ক্যানডিয়াম ও ইট্রিয়াম। স্ক্যানডিয়াম ও ইট্রিয়ামকে বিরল মৃত্তিকা মৌল হিসেবে বিবেচনা করা হয় কেননা এরা সেইরকম আকরিক কল্কে থাকতে চাওয়ার প্রবণতা দেখায় যেভাবে ল্যান্থানাইডগুলি থাকে এবং এরা ল্যান্থানাইডের মতই রাসায়নিক বৈশিষ্ট্য প্রদর্শন করে, যদিও এদের বৈদ্যুতিক ও চৌম্বকীয় বৈশিষ্ট্য ভিন্ন। কদাচিৎ, একটি প্রসর সঙ্গানুযায়ী, অ্যাক্টিনাইডকেও এদের অন্তর্ভুক্ত করা যায় কেননা এরা কিছু খনিজ, রাসায়নিক ও ভৌত (বিশেষ ভাবে, ইলেক্ট্রন শক্তিস্তর বিন্যাস) বৈশিষ্ট্য বিনিময় করে।
এদের এমন নাম সত্ত্বেও- এক্ষেত্রে তেজস্ক্রিয় প্রমিথিয়াম ব্যাতিক্রমি-ভূত্বকে এরা আপেক্ষিক ভাবে অঢেল, সিরিয়াম সহ, যা ৬৮ প্রতি-অংশ অঙ্কানুপাতে ২৫ তম সবচেয়ে প্রতুল উপাদান, তামার চেয়েও প্রতুল। যাইহোক, এদের ভূরাসায়নিক বৈশিষ্টের কারণে বিরল মৃত্তিকা উপাদানগুলি সাধারণত বিক্ষিপ্ত এবং সাধারণত বিরল মৃত্তিকা খনিজে ঘনীকৃত থাকেনা; তাই এদের অর্থনৈতিকভাবে কাজে লাগানোর উপযুক্ত আকরিক কল্কের সংখ্যা কম। প্রথম আবিষ্কৃত বিরল মৃত্তিকা আকরিক (১৭৮৭ সালে) ছিলো সিরিয়াম, ইট্রিয়াম, লোহা, সিলিকন ও অন্যান্য উপাদানে গঠিত খনিজ গ্যাডোলিনাইট। এই খনিজটি সুইডেনের ইটারবি নামক গ্রামের একটি খনি থেকে নিষ্কাসিত করা হয়; এই একটি অঞ্চল থেকে উদ্ভূত নামে চারটি বিরল মৃত্তিকা মৌলের, আরবিয়াম, টারবিয়াম, ইট্রিয়াম ও ইটারবিয়ামের নামকরণ করা হয়েছে।
বিরল মৃত্তিকা মৌল গুলিঃ
রাখি সাওয়ান্ত

রাখি সাওয়ান্ত (জন্ম: ২৫শে নভেম্বর ১৯৭৮, জন্মগতভাবে নীরু ভেদা নামে পরিচিত) হলেন একজন ভারতীয় নৃত্যশিল্পী, মডেল, হিন্দি চলচ্চিত্র ও টেলিভিশন অভিনেত্রী ও উপস্থাপক। তিনি হিন্দি চলচ্চিত্রে অভিনয়ের পাশাপাশি বেশ কয়েক কন্নড়, মারাঠি, ওড়িয়া, তেলুগু এবং তামিল চলচ্চিত্রে অভিনয় করেছেন। তিনি নিজেকে যৌন প্রতীক হিসাবে প্রতিষ্ঠিত করেছেন এবং ২০০৬ সালে সনি এন্টারটেইনমেন্ট টেলিভিশনে প্রচারিত বিতর্কিত ভারতীয় রিয়ালিটি টেলিভিশন অনুষ্ঠান বিগ বসের ১ম আসরে একজন প্রতিযোগী হিসেবে অংশগ্রহণ করেছিলেন; যেখানে তিনি ৪র্থ স্থান অধিকার করেছিলেন। বিগ বস ১৪-তে ফাইনালিস্ট হয়েছেন।
তিনি ২০১৪ সালের লোকসভা নির্বাচনে প্রতিদ্বন্দ্বিতা করার জন্য রাষ্ট্রীয় আম পার্টি নামে জয় শাহের নেতৃত্বে নিজস্ব রাজনৈতিক দল চালু করেছিলেন। তবে নির্বাচনের পরে তিনি রিপাবলিকান পার্টি অফ ইন্ডিয়া (আটওয়ালে)-এ যোগ দিয়েছিলেন।
রাখি সাওয়ান্ত ১৯৭৮ সালের ২৫শে নভেম্বর তারিখে জয়া ভেদার ঘরে নীরু ভেদা নামে জন্মগ্রহণ করেছিলেন। জয়া ওরলি থানার আনন্দ নামের একজন পুলিশ কনস্টেবলকে বিয়ে করেছিলেন, এবং প্রথম বিবাহসূত্রে জন্মানো কন্যাকে তাঁর দ্বিতীয় স্বামীর নাম দিয়েছিলেন।
রাখি সাওয়ান্ত রুহি সাওয়ান্ত নামে "অগ্নিচক্র" নামক চলচ্চিত্রে প্রথম অভিনয় করেছিলেন। তিনি "জরু কা গোলাম", "জিস দেশ মে গঙ্গা রেহতা হ্যায়", এবং "ইয়ে রাস্তে হ্যায় প্যার কে" -এর মতো হিন্দি চলচ্চিত্রের ছোট চরিত্রে অভিনয় করার পাশাপাশি নৃত্য পরিবেশন করেছিলেন।
২০১৪ সালের ২৬শে মার্চ তারিখে, তিনি মুম্বাই উত্তর পশ্চিম লোকসভা কেন্দ্র থেকে স্বতন্ত্র প্রার্থী হিসাবে ২০১৪ সালের লোকসভা নির্বাচনে প্রতিদ্বন্দ্বিতা করার পরিকল্পনা ঘোষণা করেছিলেন। ২রা মার্চ, তিনি রাষ্ট্রীয় আম পার্টি (আরএপি) প্রতিষ্ঠা করেছিলেন। এই দলটির নির্বাচন কমিশন কর্তৃক নির্ধারিত কোনও প্রতীক ছিল না। তবে সাওয়ান্ত জানিয়েছিলেন যে তিনি আশা করছেন, তাঁর দলের প্রতীক "সবুজ লংকা" হবে, যা তিনি তাঁর ব্যক্তিত্বের সাথে সাদৃশ্যপূর্ণ বলে মনে করেছিলেন। তাঁর দলের পদাধিকারী এবং তহবিল সংগ্রহকারীরা ছিলেন ওশিয়ারার স্থানীয় ব্যবসায়ীগণ।
তিনি মুম্বই উত্তর-পশ্চিম নির্বাচনী এলাকা থেকে মাত্র ১৫টি ভোট পেয়েছিলেন এবং তাঁর জামানত বাজেয়াপ্ত হয়েছিল।
সাওয়ান্ত রাষ্ট্রীয় আম পার্টি থেকে পদত্যাগ করেছিলেন এবং ২০১৪ সালের জুন মাসে আরপিআই (আটওয়ালে) নামক দলে যোগ দিয়েছিলেন এবং দলিতদের পক্ষে কাজ করার ইচ্ছা প্রকাশ করেছিলেন। রাখি দলের রাজ্য সহ-সভাপতি এবং মহিলা শাখার সভাপতির দায়িত্ব পালন করছেন।
২০১৭ সালের ৪ঠা এপ্রিল মাসে, ঋষি বাল্মীকি সম্পর্কে তাঁর মন্তব্যের জন্য তাঁকে পাঞ্জাব পুলিশ গ্রেপ্তার করেছিল।
রমাতোষ সরকার

ড.রমাতোষ সরকার () (ফেব্রুয়ারি ১৫, ১৯৩০ – জুলাই ১২, ১৯৯৯) ছিলেন একজন ভারতীয় বাঙালি জ্যোতির্বিজ্ঞানী ও বিজ্ঞানবিষয়ক প্রবন্ধ লেখক।
রমাতোষ সরকারের জন্ম দক্ষিণ চব্বিশ পরগনা জেলার মগরাহাটে। পিতা রণতোষ সরকার ও মাতা রাধারাণী দেবী। পিতা ছিলেন জেলা সাব রেজিস্ট্রার। স্কুলের পড়াশোনা কলকাতার নারকেলডাঙা জর্জ হাই স্কুলে (বর্তমানে নারকেলডাঙা হাইস্কুলে)। এখান থেকেই ম্যাট্রিক পাশ করেন ও রিপন কলেজ (বর্তমানে সুরেন্দ্রনাথ কলেজে) থেকে স্নাতক হন। পরে কলকাতা বিশ্ববিদ্যালয় হতে গণিতে স্নাতকোত্তর ডিগ্রি লাভ করেন। ১৯৬৭ খ্রিস্টাব্দে বিজ্ঞানী গগনবিহারীবন্দ্যোপাধ্যায়ের অধীনে " ইউনিফায়েড ফিল্ড থিয়োরি" উপর গবেষণা করে পিএইচ.ডি.ডিগ্রি লাভ করেন।
প্রথমে কর্মজীবন শুরু করেন হাওড়ার নরসিংহ দত্ত কলেজে ও পরে সেন্ট পলস্ কলেজে অধ্যাপনা দিয়ে। ১৯৬২ খ্রিস্টাব্দে এশিয়ার বৃহত্তম তথা বিশ্বের দ্বিতীয় প্ল্যানেটরিয়াম বিডলা তারামণ্ডল (বর্তমানে এম. পি. বিড়লা তারামণ্ডল) স্থাপিত হলে সেখানে তিনি লেকচারার হিসেবে যোগ দেন এবং যোগদান করার সাথে সাথেই সাধারণ মানুষকে বিশেষ করে ছাত্র-ছাত্রীদের বিজ্ঞানমনস্ক করে গড়ে তোলার জন্য চালু করেন ‘ফ্রি ইভিনিং কোর্স অফ অ্যাস্ট্রোনমি’।
স্কুলে ছাত্রাবস্থায় রমাতোষ সরকার কিশোর কবি সুকান্ত ভট্টাচার্যের সংস্পর্শে আসেন এবং সুকান্তের পরিচালিত 'কিশোর বাহিনী' র সঙ্গে সক্রিয়ভাবে যুক্ত হন। জাতীয়তাবাদী পরিবারে জন্ম হলেও কিশোর কবির প্রভাব সেই সাথে মার্কসিস্ট স্টাডি ক্লাবে দেবীপ্রসাদ চট্টাপাধ্যায় ও সুশোভন সরকার প্রমুখের সান্নিধ্য তার চিন্তাজগতে সাম্যবাদী চেতনার বাতাবরণ সৃষ্টি করে তা তার মধ্যে আমৃত্যু অটুট ছিল। আর সেই সাথে তার বিজ্ঞান সাধনার পিছনে বিজ্ঞানাচার্য সত্যেন্দ্রনাথ বসু ও মেঘনাদ সাহার প্রেরণা ও শুভেচ্ছা ছিল বিশেষভাবে উল্লেখযোগ্য। বিজ্ঞানাচার্যের তিনি বাংলাভাষায় বিজ্ঞান প্রচারকে জীবনের ব্রত হিসাবে গ্রহণ করেছিলেন। বঙ্গীয় বিজ্ঞান পরিষদের সঙ্গে তার তরুণ বয়স থেকেই যোগাযোগ। বাংলা ভাষায় বিজ্ঞান প্রচারের জন্য সহজ সরল ও সাবলীল গদ্যে সাহিত্য আকাদেমির 'প্রবন্ধ' পত্রিকায় প্রবন্ধ লেখা শুরু হয়। বই লেখাও শুরু করেন। 
তার জ্যোতির্বিজ্ঞানের বইগুলির মধ্যে উল্লেখযোগ্য-
তবে, বিজ্ঞানতাপস রামেন্দ্রসুন্দর ত্রিবেদীর জীবনীগ্রন্থ লিখেছেন ইংরাজীতে। শেষের দিকে তার চর্চার বিষয় ছিল বিজ্ঞানের ইতিহাস - তার মধ্যে প্রত্নজোতির্বিজ্ঞান নিয়েই শেষ পর্যন্ত গবেষণা চালিয়ে গেছেন।
বাংলাভাষায় বিজ্ঞান চর্চার অবদানের জন্য তিনি পশ্চিমবঙ্গ সরকারের 'সত্যেন্দ্রনাথ বসু পুরস্কার' ও বঙ্গীয় বিজ্ঞান পরিষদের 'জ্ঞান ও বিজ্ঞান' পুরস্কার লাভ করেন। লন্ডনের রয়াল অ্যাসট্রোনমিক্যাল সোসাইটির ফেলো (FRAS) নির্বাচিত হন। এছাড়া তিনি ইনটারন্যাশনাল প্ল্যানেটরিয়াম
সোসাইটির (USA) সদস্য ও ক্যালকাটা ম্যাথামেটিক্যাল সোসাইটির সঙ্গে যুক্ত ছিলেন।
রমাতোষ সরকার ভালো ক্রিকেট খেলতেন। কলেজে ক্রিকেট দলের সদস্য হয়ে বিভিন্ন জায়গায় খেলেছেন। সঙ্গীত পিপাসু তিনি নিজে গানও গাইতেন। বিজ্ঞানমঞ্চের সহ-সভানেত্রী দীপ্তি (দীপা) সরকার তার সহধর্মিণী। কন্যারা হলেন শ্রবণা ও শতভিষা।
রমাতোষ সরকার ১৯৯৯ খ্রিস্টাব্দের ১২ ই জুলাই ৬৯ বৎসর বয়সে কলকাতায় প্রয়াত হন।
মানসী স্কট

মানসী স্কট একজন ভারতীয় গায়িকা, গীতিকার এবং অভিনেত্রী। মানসী তাঁর সরাসরি অনুষ্ঠান এবং সঞ্জয় গুপ্তার "অ্যাসিড ফ্যাক্টরি" -এর "খট্টি মিঠি" রচনার জন্য সবচেয়ে বেশি পরিচিত। ২০১৮ সালে তিনি এএলটিবালাজী-এর "বেবি কাম না" নামক ওয়েব সিরিজে সোফি নামক চরিত্রে অভিনয় করেছেন; যেখানে তাঁর সাথে শ্রেয়স তালপাড়ে অভিনয় করেছিলেন।
মানসী স্কট প্রতিভাবান ব্যক্তিত্ব হিসাবে পরিচিত। তিনি অষ্টম শ্রেণিতে পড়ার সময় গায়িকা হিসাবে জাতীয় স্তরের স্বীকৃতি অর্জন করেছিলেন। মর্যাদাপূর্ণ সেন্ট জেভিয়ার কলেজ থেকে গণযোগাযোগ বিভাগে একটি ডিগ্রি অর্জনের পরে, তিনি টেলিভিশন ও চলচ্চিত্র প্রযোজনায় একটি কোর্সও করেছিলেন। তিনি পুনের জনপ্রিয় রক ব্যান্ড "ডার্ক ওয়াটার ফিক্সেশন"-এর কাজ করার মধ্য দিয়ে তাঁর পেশাদার সংগীত জীবন শুরু করেছিলেন। এটি তামিল সুরকার বিদ্যাসাগরের "স্নেগিদিয়ে"-তে কাজ করার পথও প্রশস্ত করেছিল। উক্ত চলচ্চিত্রের গানটি ছিল "ওথাইয়াদি পাঠাইলে", প্রিয়দর্শন পরিচালিত এই চলচ্চিত্রটি বক্স অফিসে বেশ জনপ্রিয় হয়েছিল। এই চলচ্চিত্রে মানসী একটি গুরুত্বপূর্ণ পার্শ্ব চরিত্রে অভিনয় করেছিলেন এবং তাঁর চরিত্রটির নাম ছিল ন্যানসি। "স্নেগিদিয়ে" চলচ্চিত্রের প্রধান প্রধান চরিত্রগুলি শুধুমাত্র নারী চরিত্র থাকার জন্য খ্যাতি অর্জন করেছিল। মানসী মালয়ালম চলচ্চিত্র "রাকিলিপাট্টু"-তে অভিনয় করেছিলেন, এটি তামিল চলচ্চিত্র "স্নেগিদিয়ে"-এর মালয়ালম সংস্করণ ছিল। "রাকিলিপাট্টু"-তে তিনি জ্যোতিকার বন্ধু হিসাবে তাঁর চরিত্রের নাম, তাঁর মানসী নামেই ছিল। মানসী একজন জাতীয় বাস্কেটবল খেলোয়াড়ও ছিলেন।
তাঁর প্রথম অ্যালবাম প্রকাশের পূর্বেই মানসী তাঁর সরাসরি প্রচারিত অনুষ্ঠানের মাধ্যমে একজন জাতীয় ব্যক্তিত্ব হয়ে উঠেছিলেন। যদিও ২০০৩ সালে তাঁর প্রথম অ্যালবাম "নাচলে" প্রকাশ হয়েছিল, তবে ২০০৯ সালে সঞ্জয় গুপ্তার চলচ্চিত্র "অ্যাসিড ফ্যাক্টরি"-তে কাজ করার মাধ্যমে তিনি সকলের কাছে জনপ্রিয়তা অর্জন করেছিলেন। মানসী এই চলচ্চিত্রের জন্য "খাট্টি মিঠি" গানের সুর করেছেন এবং গেয়েছেন। তিনি একই গানের একটি মিউজিক ভিডিওও করেছেন। এই ভিডিওটি এমএসএন ব্যবহারকারীরা ২০০৯ সালের ২ নম্বর ভিডিও হিসাবে ভোট দিয়েছিলেন। তাঁর অন্যান্য রচিত গানগুলোর মধ্যে "পিটার গয়া কাম সে", "পাপ্পু ক্যান্ট ডান্স", "দ্য ফক্স", "লুট", "টম ডিক অ্যান্ড হ্যারি রক অ্যাগেইন" এবং "লাভ স্টোরি ২০৫০"-এর গানগুলো অন্যতম।
মানসী স্কট প্রথম ভারতীয় সংগীতশিল্পী হিসেবে দ্য উইকের প্রচ্ছদে উপস্থিত হয়েছিলেন। তিনি একমাত্র ভারতীয় সঙ্গীতশিল্পী হিসেবে সানসিল্ক, লরিয়েল এবং রিবকের মতো প্রতিষ্ঠানের পণ্যের জন্য মুখপাত্র এবং মডেল হিসেবে কাজ করেছেন।
রুবিনা বাজওয়া

রুবিনা বাজওয়া (জন্ম ২৪শে ফেব্রুয়ারি ১৯৮৬) কানাডা দেশীয় পাঞ্জাবি চলচ্চিত্রের অভিনেত্রী এবং মডেল। তিনি ২০১৭ সালে " সারগি " চলচ্চিত্র দিয়ে তাঁর কর্ম জীবন শুরু করেছিলেন এবং ২০১৮ সালে পিটিসি পাঞ্জাবী চলচ্চিত্র পুরস্কার অনুষ্ঠানে অভিষেকে সেরা মহিলা অভিনেত্রী পুরস্কার জিতেছেন।
বাজওয়া তাঁর বোন নীরু বাজওয়া পরিচালিত ২০১৭ সালের পাঞ্জাবী ছবি "সারগি " দিয়ে তাঁর চলচ্চিত্র জীবন শুরু করেছিলেন। তারপরে তিনি ২০১৮ সালে " লাভাঁ ফেরে" চলচ্চিত্রে রোশন প্রিন্সের বিপরীতে অভিনয় করেছিলেন। 
ছবিটি বক্স অফিসে সাফল্য পেয়েছিল এবং সমালোচকদের দ্বারা ইতিবাচকভাবে গৃহীত হয়েছিল।
বাজওয়া লাইয়ে জে ইয়ারিয়াঁ ছবিটিতে অভিনয় করেছিলেন, তাঁর বিপরীতে ছিলেন হরিশ বর্মা। এছাড়াও তিনি মুন্ডা হি চহিদা ছবিতে অভিনয় করেন, যেখানে তাঁর অভিনয় সমালোচকদের দ্বারা প্রশংসিত হয়েছিল। লাইয়ে জে ইয়ারিয়াঁ এবং গিধর সিংহী, তাঁর অভিনীত এই দুটি ছবিই ২০১৯ সালে মুক্তি পেয়েছিল। তিনি " গিধর সিংহী " ছবিতেও প্রধান ভূমিকায় অভিনয় করে ছিলেন।
বাজওয়া তাঁর বোন, নীরু বাজওয়ার সাথে আর একটি চলচ্চিত্র, "বিউটিফুল বিল্লো " তে অংশ নিয়েছেন, যেটির চিত্রায়ন চলছে। প্রীতি সপ্রু পরিচালিত " তেরি মেরি গাল বন গই " ছবিতেও তিনি প্রধান ভূমিকায় অভিনয় করছেন। ২০২০ সালে তাঁর আরও দুটি চলচ্চিত্র মুক্তির অপেক্ষায় আছে, সেগুলি হল "গুডলাক জাট্টা" এবং "পরাউহনেয়া নু দফা করো"।
বাজওয়ার জন্ম ব্রিটিশ কলম্বিয়ার ভ্যানকুভারের পাঞ্জাবি পরিবারে। তাঁর পিতা ও মাতার নাম যথাক্রমে জসবন্ত বাজওয়া এবং সুরিন্দর বাজওয়া। তাঁর ছোট ভাইয়ের নাম সুহেল বাজওয়া। তাঁর বড় বোন পাঞ্জাবি চলচ্চিত্রে অভিনেত্রী ও মডেল নীরু বাজওয়া। তাঁর আর এক বোন সাব্রিনা বাজওয়া একজন মডেল। তিনি ভ্যানকুভারে বড় হয়ে উঠে ছিলেন এবং
শৈশব থেকেই অভিনেত্রী হতে চেয়েছিলেন। দিদি নীরু বাজওয়া অভিনীত ছবি "জাট অ্যান্ড জুলিয়েট" এর চিত্রায়ন ভ্যানকুভারে হয়েছিল। সেখানে রুবিন উপস্থিত ছিলেন। শ্যুটিং দেখে তাঁর হঠাৎ মনে হয়েছিল তিনি অবশ্যই একদিন বিশ্ব চলচ্চিত্রের অংশ হয়ে উঠবেন। পরে তিনি তাঁর বড় দিদির পদাঙ্ক অনুসরণ করে পাঞ্জাবি চলচ্চিত্রে অভিনয় করার জন্য ভারতে চলে আসেন।
২০১৯ সালে, রুবিনা বাজওয়া ভারতীয়-আমেরিকান ইন্টারনেট উদ্যোক্তা গুরুবক্স চাহালের সাথে সম্পর্ক গড়ে তোলেন। রুবিনা কয়েকটি সংগীতের ভিডিও অ্যালবামেও অভিনয় করেছেন, সেগুলি হল ২৮ কিল্লে, দিল টুটিয়াঁ, গাড্ডিয়াঁ, ঝুমকে ইত্যাদি।
মেহের বিজ

মেহের বিজ (জন্ম: বৈশালী সহদেব; ২২ সেপ্টেম্বর ১৯৮৬) হলেন একজন ভারতীয় চলচ্চিত্র ও টেলিভিশন অভিনেত্রী। তিনি নাট্যধর্মী "বজরঙ্গি ভাইজান" (২০১৫) ও সঙ্গীতধর্মী "সিক্রেট সুপারস্টার" (২০১৭) চলচ্চিত্রে পার্শ্ব চরিত্রে অভিনয় করেন, দুটি চলচ্চিত্রই সর্বকালের সর্বাধিক আয়কারী ভারতীয় চলচ্চিত্র তালিকায় স্থান করে নিয়েছে। দ্বিতীয় চলচ্চিত্রটির জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার অর্জন করেন, এবং আরও অসংখ্য পুরস্কার অর্জন করেন। চলচ্চিত্রের পাশাপাশি তিনি "কিস দেশ মেঁ হ্যায় মেরা দিল" ও "প্রীত সে বাঁধি ইয়ে ডোরি রাম মিলায়ি জোড়ি" টেলিভিশন ধারাবাহিকে অভিনয় করেছেন।
মেহের বিজ ১৯৮৬ সালের ২২শে সেপ্টেম্বর নতুন দিল্লিতে জন্মগ্রহণ করেন। তার পারিবারিক নাম বৈশালী সহদেব। তার দুই ভাই পীযূষ সহদেব ও গিরীশ সহদেব দুজনেই টেলিভিশন অভিনেতা। ২০০৯ সালে তিনি অভিনেতা মানব বিজের সাথে বিবাহ বন্ধনে আবদ্ধ হন।
২০০৩ সালে তিনি অনুরাগ বসু পরিচালিত "সায়া" চলচ্চিত্র ক্ষণিক চরিত্রে অভিনয় করেন। এরপর তাকে "লাকি: নো টাইম ফর লাভ" (২০০৬) চলচ্চিত্রে পার্শ্ব ভূমিকায় দেখা যায়। একই বছর তিনি ডিডি ন্যাশনালের "স্ত্রী তেরি কাহানি" ধারাবাহিক অভিনয় করেন। ২০০৯ সালে তিনি স্টার প্লাসের "কিস দেশ মেঁ হ্যায় মেরা দিল" টেলিভিশন ধারাবাহিকে এবং ২০১০ সালে জিটিভির "প্রীত সে বাঁধি ইয়ে ডোরি রাম মিলায়ি জোড়ি" টেলিভিশন ধারাবাহিকে অভিনয় করেন।
তিনি ২০১৫ সালে কবির খান পরিচালিত নাট্যধর্মী "বজরঙ্গি ভাইজান" চলচ্চিত্রে অভিনয় করে খ্যাতি অর্জন করেন। পরের বছর তিনি পাঞ্জাবি ভাষার "অরদাস" ও হিন্দি ভাষার "তুম বিন ২" চলচ্চিত্রে অভিনয় করেন। ২০১৭ সালে তিনি অদ্বৈত চন্দনের সঙ্গীতধর্মী "সিক্রেট সুপারস্টার" (২০১৭) চলচ্চিত্রে পার্শ্ব চরিত্রে অভিনয় করে সমাদৃত হন। "বলিউড হাঙ্গামা"র তরণ আদর্শ লিখেন, "মেহের অসাধারণ এবং তার অভিনয় চরিত্রটিকে [নাম চরিত্র] ফুটিয়ে তুলতে অন্যতম ভূমিকা রেখেছে।" এই চলচ্চিত্রে অভিনয়ের জন্য তিনি শ্রেষ্ঠ পার্শ্ব অভিনেত্রী বিভাগে ফিল্মফেয়ার পুরস্কার, আইফা পুরস্কার, জি সিনে পুরস্কার ও স্ক্রিন পুরস্কার অর্জন করেন।
২০২০ সালে তাকে ভিকি কৌশল ও ভূমি পেডনেকরের সাথে "ভূত - পার্ট ওয়ান: দ্য হন্টেড শিপ" চলচ্চিত্রে দেখা যায়। এই বছর তিনি নীরজ পাণ্ডে পরিচালিত হটস্টারের "স্পেশাল ওপিএস" চলচ্চিত্রে একজন গোয়েন্দা চরিত্রে অভিনয় করেন।
জোহরা সেহগল

জোহরা মুমতাজ সেহগল (২৭ এপ্রিল ১৯১২ – ১০ জুলাই ২০১৪) একজন ভারতীয় অভিনেত্রী, নৃত্যশিল্পী এবং নৃত্য পরিচালক ছিলেন। জোহরা উদয় শঙ্করের দলে একজন নৃত্যশিল্পী হিসাবে কাজ করার মাধ্যমে তাঁর কর্মজীবন শুরু করেছিলেন। অতঃপর এই দলের হয়ে তিনি মার্কিন যুক্তরাষ্ট্র এবং জাপান সফর করেন। তিনি বলিউডে প্রায় ৬০ বছরেরও বেশি সময় ধরে একজন চরিত্র অভিনেত্রী হিসাবে অভিনয় করে গেছেন।
তিনি যে সকল বিখ্যাত চলচ্চিত্রগুলোর অংশ ছিলেন তার মধ্যে "নীচা নগর", "আফসার" (১৯৪৬), "ভাজি অন দ্য বিচ" (১৯৯২), "দ্য মিস্টিক মাসেউর" (২০০১), "বেন্ড ইট লাইক বেকহাম" (২০০২), "দিল সে .." (১৯৯৮), "সায়া" (২০০৩), "সাওয়ারিয়া" এবং "চিনি কম" (২০০৭) অন্যতম। এছাড়াও তিনি "দ্য জুয়েল ইন দ্য ক্রাউন" (১৯৮৪), "তন্দুরি নাইটস" (১৯৮৫–৮৭) এবং "আম্মা ও পরিবার" (১৯৯৬)-এর মতো টেলিভিশন ধারাবাহিকে অভিনয় করেছেন। ৯০ বছর বয়সে তিনি ২০০২ সালে "চলো ইশক লড়ায়ে" নামক চলচ্চিত্রের কেন্দ্রীয় চরিত্রে অভিনয় করেছিলেন। ভারতীয় মঞ্চ নাটকের চূড়ামণি হিসাবে বিবেচিত জোহরা ১৪ বছর ধরে ভারতীয় গণনাট্য সংঘ (আইপিটিএ) এবং পৃথ্বীরাজ কাপুরের পৃথ্বী থিয়েটারে অভিনয় করেছিলেন। তিনি "বেন্ড ইট লাইক বেকহ্যামের" মতো ইংরেজি ভাষার চলচ্চিত্রে অভিনয় করেছেন।
তিনি ১৯৯৮ সালে পদ্মশ্রী, ২০০১ সালে কালিদাস সম্মান এবং ২০০৪ সালে সঙ্গীত নাটক অকাদেমি পুরস্কার লাভ করেছিলেন। ভারতের জাতীয় সংগীত, নৃত্য ও নাটক একাডেমি তাঁকে আজীবন কৃতিত্বের জন্য সর্বোচ্চ সম্মান, সংগীত নাটক আকাদেমি ফেলোশিপ প্রদান করেছে। ২০১০ সালে তিনি ভারতের দ্বিতীয় সর্বোচ্চ বেসামরিক সম্মান পদ্মবিভূষণ পেয়েছিলেন। হৃৎযন্ত্রের ক্রিয়া বন্ধ হওয়ার কারণে ২০১৪ সালের ১০শে জুলাই তারিখে তিনি নতুন দিল্লির একটি হাসপাতালে মারা যান।
তিনি কামেশ্বর সেহগল নামে এক হিন্দু ব্যক্তির সাথে বিবাহ বন্ধনে আবদ্ধ হয়েছিলেন। তাঁর বাবা-মার প্রাথমিক বিরোধিতা ছিল, কিন্তু তাঁরা শেষ পর্যন্ত এই বিয়েতে অনুমোদন দিয়েছিলেন। ১৯৪২ সালের ১৪ আগস্ট তারিখে তাঁরা বিবাহ বন্ধনে আবদ্ধ হয়েছিলেন। তাঁদের বিবাহের সংবর্ধনা অনুষ্ঠানে জওহরলাল নেহ্‌রুর যোগ দিতে আসার কথা ছিল, কিন্তু গান্ধীর ভারত ছাড়ো আন্দোলনকে সমর্থন করার জন্য কয়েক দিন আগে তাঁকে গ্রেপ্তার করা হয়েছিল।
জোহরা ও কামেশ্বরের দুটি সন্তান ছিল; কিরণ সেগল এবং পবন সেহগল। পবন সেহগল বিশ্ব স্বাস্থ্য সংস্থার হয়ে কাজ করেন। কিরণ একজন অত্যন্ত নামী ওড়িশি নৃত্যশিল্পী।
২০১২ সালে, কন্যা কিরণ সেগল "জোহরা সেহগাল: ফ্যাটি" শিরোনামে জোহরার জীবনীটি লিখেছেন।
ইউটিউবার

ইউটিউবার, বা ইউটিউব ভিডিও নির্মাতা হলেন, একজন ক্ষুদে চলচ্চিত্রকার যিনি ক্ষুদে চলচ্চিত্র বিনিময়ের ওয়েবসাইট ইউটিউবে নিজের বানানো চলচ্চিত্র প্রকাশ করেন। অধিকাংশ সময় ইউটিউবাররা নিজেরা নিজেদের চলচ্চিত্রে উপস্থাপিত হন।
ইউটিউবার শব্দটি মূলত ইউটিউব ওয়েবসাইটের ভিডিও নির্মাতাদের অভিহিত করতে ব্যবহৃত হয়। এই শব্দটির ব্যবহার ২০০৬ সালে প্রথম শুরু হয়।
প্রভাবশালী ইউটিউবারদের ক্ষুদে তারকা হিসাবে অভিহিত করা হয়। দৃশ্যত ইউটিউবাররা কোনো প্রতিষ্ঠিত বাণিজ্যিক খ্যাতিমান সংষ্কৃতির পৃষ্ঠপোষকতা ছাড়াই স্বাধীন ও ব্যক্তি উদ্যোগে কর্মরত থাকেন। ফলে ইউটিউবকে ভিডিও প্রকাশের একটি তৃণমূল সামাজিক যোগাযোগ মাধ্যম হিসেবে বিবেচনা করা হয়। পাশাপাশি দর্শক ও শিল্পীর সরাসরি যোগাযোগের কারণে ইউটিউবারদের অধিক গ্রহণযোগ্য ও বিশ্বাসযোগ্য হিসেবে বিবেচনা হয়।
২০১৪ সালে সাউদার্ন ক্যালিফোর্নিয়া বিশ্ববিদ্যালয় যুক্তরাষ্ট্রের ১৩ থেকে ১৮ বছর বয়সী ছেলে-মেয়েদের মধ্যে একটি সমীক্ষা পরিচালনা করে। সমীক্ষাটির বিষয় ছিল প্রথাগত দশ জন তারকা এবং দশ জন ইউটিউব তারকাদের মধ্যে কাদের প্রভাব বেশি। এই সমীক্ষার ফলাফলে প্রথম দশজনের পাঁচজন ছিলেন ইউটিউব তারকা এবং দ্বৈত ইউটিউব তারকা স্মশ সবচেয়ে প্রভাবশালী তারকা হিসেবে চিহ্নিত হন। একই সমীক্ষা ২০১৫ সালে পুনরাবৃত্তি করা হয় যেখানে প্রথম ছয়টি অবস্থান ইউটিউব তারকারা দখল করে রেখেছিল। এই সমীক্ষায় কেএসআই নামক ইউটিউব চ্যানেলকে সবচেয়ে প্রভাবশালী হিসেবে চিহ্নিত করা হয়।
জোয়েলা এবং পিউডিপাই এর মত কতিপয় প্রভাবশালী ইউটিউবারদের প্রভাব ছিল বৈজ্ঞানিক গবেষণার বিষয়। ২০১০ সালের শেষের দিকে প্রকাশিত অনেক গবেষণা প্রতিবেদনে দেখা গেছে শিশুদের কাছে ইউটিউব তারকা হওয়া সবচেয়ে কাঙ্ক্ষিত পেশা।
ইউটিউব ভিডিওর সাফল্য ইউটিউবারদের বাণিজ্যিক পৃষ্ঠপোষকতার লক্ষ্য হিসাবে পরিণত করেছে। যারা ইউটিউবারদের তৈরি ভিডিওতে অন্তর্ভুক্ত হওয়ার জন্য অর্থ প্রদান করে। ২০১৫ সালে, ফোর্বস জানিয়েছে যে ফেলিক্স কেজেলবার্গ, যিনি ইউটিউবে পিউডিপাই নামে পরিচিত, ২০১৪ সালে ১ কোটি ২ লক্ষ ডলার আয় করেছেন, যা ক্যামেরন ডিয়াজ বা গুইনেথ প্যাল্ট্রোর মতো জনপ্রিয় অভিনেতাদের চেয়ে বেশি। ২০১৫ সালে, এনএমই জানিয়েছিল যে ভ্লগিং বড় ব্যবসা হয়ে উঠেছে। ২০১৮ সালে ওয়ালমার্ট, নর্ডস্ট্রম এবং অন্যান্যরা ইউটিউব তারকাদের প্রভাবক হিসাবে চিহ্নিত করেছেন।
২০২২ সালে বাংলাদেশ ভিত্তিক ইউটিউব চ্যানেল ন্যাচারাল ফিশিং বিডি'র ইউটিউবার মিজানুর রহমান ইউটিউব থেকে মাসে সাড়ে তিন লাখ টাকা আয় করার কথা জানান।
মীনাক্ষী শেষাদ্রি

মীনাক্ষী শেষাদ্রি (জন্ম: ১৬ই নভেম্বর ১৯৬৩) হলেন একজন ভারতীয় অভিনেত্রী, মডেল এবং নৃত্যশিল্পী, যিনি মূলত হিন্দি, তামিল এবং তেলুগু চলচ্চিত্রে অভিনয় করেছেন। তিনি ১৯৮১ সালে মাত্র ১৭ বছর বয়সে "ইভ'স উইকলি" মিস ইন্ডিয়া প্রতিযোগিতা জয়লাভ করেছিলেন।
শেষাদ্রি ১৯৮৩ সালে মুক্তিপ্রাপ্ত "পেইন্টার বাবু" নামক চলচ্চিত্রের মাধ্যমে আত্মপ্রকাশ করেছিলেন এবং ১৯৮৩ সালে "হিরো" নামক চলচ্চিত্রে অভিনয়ের মাধ্যমে ব্যাপক পরিচিতি লাভ করেছিলেন। তিনি ১৯৮০-এর দশক এবং ১৯৯০-এর দশকে হিন্দি চলচ্চিত্রের অন্যতম প্রধান অভিনেত্রী হয়ে ওঠেন। তাঁর বেশ কয়েকটি অভিনয়, সৌন্দর্য এবং নৃত্যের জন্য তিনি ব্যাপকভাবে পরিচিত ছিলেন। তিনি "হোশিয়ার" (১৯৮৫) "বেবফাই" (১৯৮৫) "মেরি জঙ্গ" (১৯৮৫) "স্বাতী" (১৯৮৬), "ডাকায়েত" (১৯৮৭), "ইনাম দস হাজার" (১৯৮৭), "শাহেনশাহ" (১৯৮৮) মহাদেব (১৯৮৯), "আওয়ারগী" (১৯৯০), "জুরম" (১৯৯০), "ঘায়েল" (১৯৯০), "ঘর হো তো অ্যায়সা" (১৯৯০), "দামিনী" (১৯৯৩) এবং "ঘাতক" (১৯৯৬)-এর মতো জনপ্রিয় চলচ্চিত্রে অভিনয় করেছিলেন। তিনি "স্বাতী" (১৯৮৬), "দহলীজ" (১৯৮৬), "সত্যমেব জয়তে" (১৯৮৭), "আওয়ারগী" (১৯৯০) এবং "দামিনী" (১৯৯৩)-এর মতো চলচ্চিত্রে তাঁর অভিনয়ের জন্য সমালোচকদের অনেক প্রশংসা কুড়িয়েছিলেন। তিনি নব্বইয়ের দশকে খাজুরাহো নৃত্য উৎসবেও নৃত্য পরিবেশন করেছিলেন।
তাঁর "ঘাতক" নামক চলচ্চিত্রটি মুক্তির পরে, তিনি চলচ্চিত্র জগত ছেড়ে দিয়েছিলেন মার্কিন যুক্তরাষ্ট্রে গিয়েছিলেন, যেখানে তিনি এখন চেরিশ ডান্স স্কুল পরিচালনা করছেন। "মীনাক্ষী অ্যাকসেপ্ট হার উইংস" নামক শিরোনামে তাঁর জীবন নিয়ে একটি তথ্যচিত্র তৈরি হয়েছিল।
মীনাক্ষী শেষাদ্রি ১৯৬৩ সালের ১৬ই নভেম্বর তারিখে ভারতের ঝাড়খণ্ডের সিন্দ্রির একটি তামিল পরিবারে শশীকলা শেষাদ্রি নামে জন্মগ্রহণ করেছিলেন। তিনি চারটি ভারতীয় শাস্ত্রীয় নৃত্যের ধরন শিখেছেন; যেগুলো হচ্ছে, ভরতনাট্যম, কুচিপুড়ি, কত্থক এবং ওড়িশি নাচ। তিনি ভেম্পতি চিন্না সত্যম এবং জয়া রাম রাও এর থেকে প্রশিক্ষণ নিয়েছিলেন। তিনি মাত্র ১৭ বছর বয়সে ১৯৮১ সালে "ইভ'স উইকলি" মিস ইন্ডিয়া প্রতিযোগিতা জয়লাভ করেছিলেন এবং ১৯৮১ সালে জাপানের টোকিওতে অনুষ্ঠিত মিস ইন্টারন্যাশনালে ভারতের প্রতিনিধিত্ব করেছিলেন।
১৯৯৫ সালে বিনিয়োগ ব্যাংক কর্মকর্তা হরিশ মহীশূরের সাথে বিবাহ বন্ধনে আবদ্ধ হয়ে চলচ্চিত্র জগত থেকে অবসর নেন মীনাক্ষী শেষাদ্রি। নিউ ইয়র্কে তাঁদের একটি নাগরিক বিবাহ এবং একটি নিবন্ধিত বিবাহ হয়েছিল। এই দম্পতির দুটি সন্তান, একটি কন্যা ও একটি পুত্র রয়েছে। শেষাদ্রি টেক্সাসের প্লানোতে থাকেন; সেখানে তিনি ভরতনাট্যম, কত্থক এবং ওড়িশির শিক্ষা প্রদান করেন।
দীক্ষা শেঠ

দীক্ষা শেঠ (জন্ম: ১৪ই ফেব্রুয়ারি ১৯৯০) হলেন একজন ভারতীয় চলচ্চিত্র অভিনেত্রী এবং মডেল। ২০০৯ সালে তিনি ফেমিনা মিস ইন্ডিয়া প্রতিযোগিতার একজন চূড়ান্ত প্রতিযোগী ছিলেন। তিনি ২০১০ সালে তেলুগু চলচ্চিত্র "বেদম" -এ অভিনয়ের মধ্য দিয়ে চলচ্চিত্র জগতে প্রবেশ করেছিলেন।
দীক্ষা শেঠ ১৯৯০ সালের ১৪শে ফেব্রুয়ারি তারিখে ভারতের দিল্লির হলদওয়ানীতে জন্মগ্রহণ করেছেন। তাঁর বাবা আইটিসি লিমিটেডে কর্মরত ছিলেন এবং তাঁর বদলির কারণে প্রায়শই তাঁদের স্থানান্তরে যেতে হতো। তাই তিনি নিয়মিতভাবে ভারতের বিভিন্ন স্থানে, যেমন মুম্বই, চেন্নাই, কলকাতা, রাজস্থান, গুজরাত এবং উত্তরপ্রদেশ ইত্যাদি এবং পাশাপাশি নেপালের কাঠমান্ডুতেও বসবাস করেছেন। তিনি চেন্নাইয়ের একটি স্কুলে নার্সারি হতে তৃতীয় শ্রেণি পর্যন্ত পড়াশুনা করেছিলেন এবং অতঃপর আজমিরের মায়ো কলেজ বালিকা বিদ্যালয়ের একটি আবাসিক বিদ্যালয়ে পড়াশোনা করেছেন। তাঁর একটি বড় বোন রয়েছেন, তিনি বর্তমানে মুম্বইয়ে বসবাস করেন এবং সেখানেই কর্মরত আছেন। দীক্ষা এক সাক্ষাৎকারে বলেছিলেন যে তিনি একজন সামুদ্রিক প্রত্নতত্ববিদ হতে চেয়েছিলেন।
২০০৯ সালে কলেজের প্রথম বর্ষে থাকাকালীন সময়ে, তাঁকে একটি এনএসএস অনুষ্ঠান চলাকালীন ফেমিনা মিস ইন্ডিয়া প্রতিযোগিতার স্কাউট দ্বারা চিহ্নিত করা হয়েছিল, যিনি তাঁকে মডেলিংয়ে এবং বিউটি প্রতিযোগিতায় অংশ নিতে রাজি করেছিলেন। তিনি তাঁর বাবার বন্ধুর সাহায্যে একটি পোর্টফোলিও তৈরি করেছিলেন এবং সেই প্রতিযোগিতায় অংশ নিয়েছিলেন। মডেলিংয়ের অভিজ্ঞতা না থাকা সত্ত্বেও, তিনি 'নতুন মুখ' শিরোপা জয়লাভ করে শীর্ষ ১০ চূড়ান্ত প্রতিযোগীদের মধ্যে গিয়েছিলেন।
হায়দ্রাবাদে একটি মডেলিং কাজ করার সময়, তেলুগু চলচ্চিত্র "বেদম"-এর পরিচালক তাকে খুঁজে বের করেছিলেন। উক্ত চলচ্চিত্রের প্রধান চরিত্র রাজু (অল্লু অর্জুন দ্বারা অভিনীত)-এর বান্ধবী পূজার চরিত্রে অভিনয় করার জন্য তাঁকে নির্বাচন করা হয়েছিল, এই চলচ্চিত্রের নির্মাতারা ৭০ জন মেয়েকে প্রত্যাখ্যান করার পরে তাঁকে এই চলচ্চিত্রের জন্য নির্বাচন করেছিলেন। এই বিষয়ে তাঁরা বলেছেন যে, "তিনি চিত্রনাট্যটি পছন্দ করেছিলেন এবং অভিনয়ে নিজেকে উজাড় করে দেওয়ার সিদ্ধান্ত নিয়েছিলেন"। "বেদম" একটি সঞ্চিত নাট্য চলচ্চিত্র, যেটি বিভিন্ন পুরস্কার অনুষ্ঠানে প্রশংসিত হয়ে উচ্চ সমালোচনামূলক প্রশংসা পেয়েছিল। দ্রুত ধারাবাহিকতায়, তিনি আরও দুটি চলচ্চিত্রে কাজ করার জন্য চুক্তিবদ্ধ হয়েছিলেন, যার মধ্যে রবি তেজা অভিনীত "মিরাপাকায়" অন্যতম; যা বাণিজ্যিকভাবে সফল একটি চলচ্চিত্র ছিল। "মিরাপাকায়" মুক্তির দুই সপ্তাহ পরে, গোপিচন্দের সাথে "ওয়ান্টেড" নামক চলচ্চিত্রে অভিনয় করেছিলেন, যেটি কেন্দ্রীয় চরিত্রে হিসেবে তাঁর প্রথম চলচ্চিত্র ছিল। এই চলচ্চিত্রটি বক্স অফিসে ব্যাপক সফলতা অর্জন করেছিল।
সুষমা শেঠ

সুষমা শেঠ (জন্ম: ২০শে জুন ১৯৩৬) হলেন একজন ভারতীয় মঞ্চ, চলচ্চিত্র এবং টেলিভিশন অভিনেত্রী। তিনি ১৯৫০-এর দশকে তাঁর অভিনয় জীবন শুরু করেছিলেন এবং দিল্লি ভিত্তিক নাট্যদল যাত্রিকের প্রতিষ্ঠাতা সদস্য ছিলেন। ১৯৭৮ সালে মুক্তিপ্রাপ্ত "জুনুন"-এ অভিনয়ের মাধ্যমে তিনি অভিনয় জগতে প্রবেশ করেছিলেন। তিনি চলচ্চিত্র এবং টেলিভিশনে মা এবং ঠাকুরমা চরিত্রে অভিনয় করার জন্য খ্যাতি অর্জন করেছেন। তিনি ১৯৮৪–৮৫ সালে জনপ্রিয় টেলিভিশন ধারাবাহিক "হাম লোগ"-এ দাদির চরিত্রে অভিনয় দর্শকের নজর কেড়েছিলেন। তিনি দেব রাজ অঙ্কুর, রাম গোপাল বাজাজ, মনীশ জোশী বিসমিল এবং চন্দ্র শেখর শর্মার মতো বিখ্যাত পরিচালকদের সাথে কাজ করেছেন।
সুষমা শেঠ ১৯৩৬ সালের ২০শে জুন তারিখে তৎকালীন ব্রিটিশ ভারতের (বর্তমানে ভারত) দিল্লিতে জন্মগ্রহণ করেছিলেন। তিনি মণিপুরী নৃত্যশিল্পী চারু সিজা মাথুরের বড় বোন, যিনি পদ্মশ্রী পুরস্কারজয়ী রাজকুমার সিংহজিৎ সিংয়ের স্ত্রী। তিনি নতুন দিল্লির কনভেন্ট অফ জেসাস অ্যান্ড মেরি হতে তাঁর স্কুল জীবনের শিক্ষা গ্রহণ করেছেন। তারপরে তিনি, নতুন দিল্লির লেডি আরউইন কলেজ হতে হোম সায়েন্স বিষয়ে শিক্ষক প্রশিক্ষণ ডিপ্লোমা, নিউ ইয়র্কের ব্রিলক্লিফ কলেজ থেকে বিজ্ঞান বিষয়ে ডিপ্লোমা, এবং পরে মার্কিন যুক্তরাষ্ট্রের পিটসবার্গের কার্নেগি মেলন থেকে চারুকলা বিভাগে স্নাতক ডিগ্রি অর্জন করেছিলেন।
সুষমা শেঠ ও তাঁর স্বামী ব্যবসায়ী ধ্রুব শেঠের তিনটি সন্তান রয়েছে। এঁদের মধ্যে অভিনেত্রী দিব্যা শেঠ, যিনি "হাম লোগ" এবং "দেখ ভাই দেখ" নামক চলচ্চিত্রে তার মায়ের সাথে অভিনয় করেছেন।
সুষমা শেঠ ১৯৫০-এর দশকে মঞ্চ নাটকে অভিনয়ের মধ্য দিয়ে তাঁর কর্মজীবন শুরু করেছিলেন। জয় মাইকেল, রতি বার্থলোমিউ, রওশন শেঠ এবং অন্যান্যদের সাথে তিনি ১৯৬৪ সালে দিল্লি ভিত্তিক নাট্যদল যাত্রিকের অন্যতম প্রতিষ্ঠাতা ছিলেন। অভিনয়ের পাশাপাশি তিনি বেশ কয়েকটি নাটক পরিচালনা করেছেন। ১৯৭০-এর দশকে, তিনি শিশুদের ক্রিয়েটিভ থিয়েটার প্রতিষ্ঠা করেছিলেন এবং পরিচালনা করেছিলেন, এটি এমন একটি টীকা, যা শিশুদের জন্য নাটক তৈরি করে এবং কর্মশালা পরিচালনা করে।
তিনি ১৯৭৮ সালের সমসাময়িক চলচ্চিত্র "জুনুনের মাধ্যমে" বড় পর্দার আত্মপ্রকাশ করেছিলেন, যেখানে তিনি শশী কাপুরের খালার চরিত্রে অভিনয় করেছিলেন। এই চলচ্চিত্রটি শ্যাম বেনেগল পরিচালনা করেছিলেন। তিনি "সিলসিলা", "প্রেম রোগ", "রাম তেরি গঙ্গা ম্যায়লি", "চাঁদনী", "দিওয়ানা", "কাভি খুশি কাভি গাম..." এবং "কাল হো না হো" সহ ভারতীয় চলচ্চিত্র জগতে সবচেয়ে বড় কয়েকটি জনপ্রিয় চলচ্চিত্র অভিনয় করেছেন। তিনি ১৯৮০ সালে পাঞ্জাবি চলচ্চিত্র "চান পরদেশী"-এ অভিনয় করেছিলেন।